
Kapitel 1 


1. Indledning 





Samfundsøkonomiske konsekvensvurderinger bruges til at tilvejebringe en systematisk kvan- 
tificering af samtlige fordele og ulemper, der er ved tiltag som fx et investeringsprojekt eller 
en ændring af offentlig regulering. 


De samfundsøkonomiske analyser bør således udgøre et centralt element i beslutnings- 
grundlaget, eftersom analyserne kan bidrage til at belyse, om et tiltag medfører samfunds- 
økonomisk gevinster. Derudover kan samfundsøkonomiske analyser fungere som et værktøj 
til at prioritere mellem forskellige udgiftsforslag samt pege på den bedst mulige løsning på et 
givent problem. 


Formålet med Vejledning i samfundsøkonomiske konsekvensvurderinger er at skabe et ens- 
artet grundlag for samfundsøkonomiske analyser og vurderinger af forskellige tiltag. Vejled- 
ningen indeholder derfor en række retningslinjer, standarder og beregningsprincipper, der 
anbefales anvendt ved samfundsøkonomiske analyser og vurderinger. 


Vejledningen indeholder en konkret gennemgang af, hvordan samfundsøkonomiske analyser 
bør gennemføres — skridt for skridt. Den samfundsøkonomiske analysemetode er dog ikke et 
standardværktøj, hvor den samme analyseform kan genbruges ved alle typer af tiltag. Vej- 
ledningen er derfor ikke en udtømmende facitliste, men et værktøj til at komme systematisk 
rundt om alle fordele og ulemper ved et givent projekt. 


Der er lagt vægt på, at vejledningen skal være anvendelsesorienteret, snarere end en intro- 
duktion til det teoretiske grundlag for samfundsøkonomiske konsekvensvurderinger. Heri 
ligger også, at der i vejledningen er gjort nogle valg ud fra hensynet til, at vejledningen skal 
være operationel. 


Formaliserede samfundsøkonomiske analyser og vurderinger kan i praksis ikke stå alene 
som grundlag for politiske beslutninger. Der vil være fordele og ulemper, som ikke er mulige 
at inddrage i den formaliserede analyse. Eksempelvis er et tiltags effekter på indkomstforde- 
lingen mellem husholdninger en politisk vurdering i forhold til, hvilken vægt en given forde- 
lingsmeessig profil skal tillægges. 


På samme måde bør resultaterne af samfundsøkonomiske konsekvensvurderinger ikke 
anvendes ukritisk som endelige svar på de forskellige initiativer. Det er ikke nødvendigvis 
hensigtsmæssigt at gennemføre et tiltag, selvom der beregnes et positivt samfundsøkono- 
misk afkast. Modsat vil et beregnet negativt samfundsøkonomisk afkast ikke nødvendigvis 
betyde, at det vil være uhensigtsmæssigt at gennemføre tiltaget. Andre hensyn end de forde- 
le og ulemper, der indgår i de formaliserede samfundsøkonomiske vurderinger, vil typisk 
skulle afvejes i forbindelse med beslutningen. 

Vurderingen bør derfor suppleres med en kvalitativ beskrivelse af virkninger, som ikke indgår 
iden samfundsøkonomiske konsekvensvurdering, men som har betydning for den politiske 
beslutning, eller som vurderes centrale for det pågældende tiltag, fx mulige budgetrestriktio- 
ner mv. 


Vejledning i samfundsøkonomiske konsekvensvurderinger bygger videre på Finansministeri- 
ets vejledning fra 1999. Der er desuden inddraget viden fra faglitteraturen, foretaget empiri- 
ske vurderinger samt hentet erfaringer fra fagministeriernes vejledninger og andre lande. 


Det er hensigten, at vejledningen løbende opdateres, i takt med at der opnås erfaringer eller 
ny viden på området. Hertil vil væsentlige nøgletal løbende blive justeret i forbindelse med 
opdateringer af de økonomiske fremskrivninger og efterfølgende offentliggjort på Finansmini- 
steriets hjemmeside. 

Kapitel 2 


2. Den samfundsokonomiske 
analyseproces 





Begrebet samfundsgkonomisk konsekvensvurdering daekker alle former for systematiske 
vurderinger af de samfundsøkonomiske fordele (benefits) og ulemper (costs) ved et tiltag. 
Der bor tages udgangspunkt i en bred fortolkning af tiltagets fordele og ulemper, hvor báde 
direkte konsekvenser (fx offentlige budgetmæssige konsekvenser), men også de langsigtede 
effekter og relevante indirekte/afledte effekter (fx adfaerdseffekter, forvridningseffekter) ind- 
drages. 


De vigtigste former for samfundsøkonomiske vurderinger er cost-benefit analysen og cost- 
effectiveness analysen. Valget mellem at udarbejde henholdsvis en cost-benefit analyse eller 
en cost-effectiveness analyse afhænger af det pågældende tiltags karakteristika. 


I den fuldstændige cost-benefit analyse kvantificeres og værdisættes alle tiltagets fordele og 
ulemper, så de er opgjort i en kronevaerdi. Kronevaerdien benyttes til at sammenligne tiltagets 
fordele og ulemper og er et mål for de velfærdsændringer, der er ved gennemførsel af tilta- 
get. Tiltaget er samfundsøkonomisk rentabelt, hvis summen af de tilbagediskonterede fordele 
og ulemper — den såkaldte nettonutidsvaerdi — er positiv. 


I en cost-effectiveness analyse betragtes tiltagets effekt (fx kan effekten være den ønskede 
mængde af COz, der ønskes reduceret) og sættes i forhold til tiltagets nettoomkostninger 
(eksklusiv vaerdien af tiltagets effekt). Det gar cost-effectiveness analysen velegnet i de til- 
fælde, hvor det er besluttet at gennemføre et på forhånd fastlagt mål. Her kan analysen hjæl- 
pe til at finde den mest omkostningseffektive vej til at indfri målet. Cost-effectiveness analy- 
sen kan også anvendes, når det ikke er muligt at værdisætte en væsentlig del af initiativets 
konsekvenser (primært fordele) i en kroneværdi. 


Udarbejdelsen af samfundsøkonomiske konsekvensvurderinger er ikke en standardopgave 
med faste regler. Udarbejdelsen stiller derimod krav om at tilpasse analysen til den konkrete 
problemstilling fra gang til gang. I nedenstående kapitel beskrives de enkelte trin, som anbe- 
fales at danne rammerne for de samfundsøkonomiske konsekvensvurderinger. 


2.1 De tre trin i analyseprocessen 


Det anbefales, at der tages udgangspunkt i en trinvis procedure ved udarbejdelsen af en 
samfundsøkonomisk vurdering, /f. figur 2.1. 

Figur 2.1 
Oversigt over trin i den samfundsgkonomiske analyse 


Definer mál- og 

NS Opstil alternativ 


Identificer, Identificer, Identificer, Identificer, 
kvantificer kvantificer kvantificer kvantificer 
og om og om og om og om 

fordele ulemper fordele ulemper 

I trin 1 defineres formålet, et basisscenarie, tiltaget tidshorisont og alternative tiltag til opnå- 
else af målet: 


e  Definér formålet med tiltaget og afgræns analysen. 
e  Opstil basisscenariet, herunder afgræns tidsperioden for projektet. 
e  Opstil relevante alternative tiltag til at opfylde målet. 


Målet kan fx være en målsætning om at øge andelen af raskmeldte kræftpatienter. Basissce- 
nariet er her at fortsætte udredning og behandling som hidtil, under hensyntagen til forbedret 
teknologi, øvrig udvikling på området samt eventuelt vedtagne tiltag. De alternative tiltag kan 
være investering i nyt udredningsudstyr eller alternativt afprøvning af nye behandlingsformer. 


I trin 2 identificeres, kvantificeres og værdisættes fordele og ulemper for de enkelte tiltag: 


Identificér kortsigtede og langsigtede, direkte og indirekte/afledte effekter ved de opstil- 

lede tiltag. 

e  Kvantificér tiltagets konsekvenser og vurdér skønnet kritisk. 

e Værdisæt konsekvenserne ved at omsætte tiltagets effekter i målbare størrelser (fx 
mængder, timer) til en kroneværdi. 

e Fordele og ulemper opgjort i kroneveerdi skal tilbagediskonteres til startáret. 

I eksemplet med flere raskmeldte vil det fx være kvantificering af de direkte investerings- og 
driftsomkostninger knyttet til det nye udredningsudstyr eller den nye behandlingsform, lige- 
som gevinsten ved det øgede antal leveår m.m. også bør værdisættes. 


I trin 3 sammenholdes fordele og ulemper for hvert tiltag: 


e  Opstil et samlet konsekvensskema for hvert tiltag, hvor de enkelte fordele og ulemper er 
værdisat over tid samt med tilbagediskonteret værdi. 

e  Opstil det samfundsøkonomiske resultat for hvert tiltag ved at sammenholde den tilba- 
gediskonterede værdi af fordele og ulemper. Ved cost-effectiveness analyser findes den 
tilbagediskonterede værdi af nettoomkostningerne (eksklusiv værdien af tiltagets effekt), 
hvorefter resultatet omregnes til en pris pr. effekt for at opfylde målet. 

e Foretag følsomhedsberegninger for at klarlægge, hvilken betydning værdien af centrale 
variable eller parametre har for det samfundsøkonomiske resultat. 

e Redegør for tiltagets betydning for de offentlige finanser, sá det er muligt at vurdere 
tiltaget i forhold til den gældende budgetmæssige situation. 

e Redegør for tiltagets væsentlige fordelingsmæssige konsekvenser for erhverv, kommu- 
ner, husholdninger mv. 

e Redeggr for væsentlige ikke-værdisatte konsekvenser. 


I eksemplet med raskmeldte indebærer det, at henholdsvis investering i nyt udredningsudstyr 
og alternativt afpravning af nye behandlingsformer sammenlignes med den nuværende be- 
handling. Hvis begge alternativer giver samfundsøkonomisk overskud i forhold til basisscena- 
riet, bør tiltaget med det største overskud alt andet lige foretrækkes.” Det kan også vise sig, 
at den initiale indsats på området skal bibeholdes, hvis omkostningerne forbundet med de 
nye alternative tiltag ikke opvejes af de tilknyttede gevinster. 


I praksis vil de fleste analyser gennemløbe en eller flere af de skitserede faser flere gange, 
idet der formentlig vil ske tilpasninger på baggrund af gennemregning af alle effekter. 


I kapitel 3 til 5 uddybes de tre trin i den samfundsøkonomiske vurdering. I boks 2.1 angives i 
overordnet form de væsentlige hovedelementer i de tre trin. 


2.2 Cost-benefit analyse kontra cost-effectiveness 
analyse 


De samfundsøkonomiske konsekvensanalyser bruges til at tilvejebringe en systematisk kvan- 
tificering af samtlige fordele og ulemper ved et givent tiltag. De vigtigste analyseformer er 
cost-benefit analysen og cost-effectiveness analysen. Valget af analyseform afhænger af den 
problemstilling, der skal undersøges. 


Cost-benefit analysen anvendes ofte til at vurdere, hvilket tiltag der bedst kan løse et givent 
problem, samt om denne løsning er samfundsøkonomisk rentabel. Det kan fx være en analy- 





! Der skal i valget af forskellige alternativer også tages højde for evt. budgetrestriktioner mv., jf. kapitel 5. 

se af rentabiliteten ved forskellige broprojekter, hvor forskellige løsninger sammenholdes 
med fortsat færgedrift for at finde den optimale løsning i forhold til tidsbesparelser, finansie- 
ring, miljø mv. 


I den fuldstændige cost-benefit analyse kvantificeres og værdisættes alle initiativets fordele 
og ulemper i en monetær værdi, der efterfølgende bruges til at afveje tiltagets ulemper og 
fordele mod hinanden. | det tilfælde, hvor analysen ikke opgør fordele og ulemper i samme 
monetære værdi, kan det være vanskeligt at give et klart svar på, hvilket alternativ der er 
bedst, jf. boks 2.1. 





Boks 2.1 
Eksempel: Opgørelse af fordele og ulemper i samme værdi 


Optimalt set skal alle gevinster og omkostninger i en cost-benefit analyse opgøres ved at omfatte alle 
konsekvenser, der er forbundet med initiativet, og værdisætte dem i samme monetære værdi. 


Hvis både fordele og ulemper er opgjort forskelligt, kan det være vanskeligt at give et klart svar på, hvilket 
alternativ der skal anbefales. 


Antag eksempelvis, at der skal træffes beslutning om en eventuel investering i en af to typer autoværn langs 
en vejstrækning. Alternativ A forudsætter en investering på 100 mio. kr. og vil redde 10 menneskeliv. 
Alternativ B forudsætter en investering på 220 mio. kr. og vil redde 20 menneskeliv. Alternativ A er det mest 
omkostningseffektive, mens alternativ B vil redde flest menneskeliv. 


Den eneste måde at prioritere entydigt mellem de to alternativer er ved at værdisætte et statistisk liv'. Selv 
om dette ikke gøres eksplicit, vil valget mellem alternativ A og B alligevel indebære en implicit værdisættelse 
af et statistisk liv. 





1) Værdien af ét statistisk liv er en opregning af befolkningens betalingsvilje for at opnå en marginal reduk- 
tion i risikoen for at dø. For en nærmere beskrivelse henvises der til baggrundsnotatet på Finansministe- 
riets hjemmeside. 


Cost-effectiveness analysen anvendes til at finde den mest omkostningseffektive løsning på 
en opstillet problemstilling. Som udgangspunkt bør cost-effectiveness analysen anvendes i 
følgende to tilfælde. 


Det første tilfælde, hvor en cost-effectiveness analyse bør anvendes, er, når målsætningen er 
givet på forhånd. Analysen benyttes således til at afklare, hvilke(t) tiltag der kan ná målsæt- 
ningen med laveste omkostninger. Målsætningen er givet fx som følge af politiske beslutnin- 
ger, prioriteringer eller fastsatte nationale målsætninger/forpligtelser eller i forbindelse med 
overholdelsen af givne EU-mål. Hvis der er en fastsat målsætning på forhånd, er de direkte 
gevinster i og for sig irrelevante for analysen, da det opstillede mål skal nås i alle tilfælde.’ | 
dette tilfælde er det ikke fordi, at de direkte gevinster ikke kan værdisættes, at cost- 
effectiveness analysen bør anvendes frem for cost-benefit analysen, men derimod bruges 
cost-effectiveness analysen til at finde den billigste og mest omkostningseffektive måde at 
opnå en given målsætning på. Cost-effectiveness analysen giver mulighed for at opstille en 





2 De indirekte gevinster ved et projekt bør fortsat inkluderes. 

nettoomkostning pr. effekt for de alternative tiltag og pá baggrund af dette mál sammenligne 
de alternative tiltag. Hvis der fx betragtes forskellige metoder til at opfylde en national mál- 
seetning om at reducere drivhusgasudledningen, kan nettoomkostningen fx opstilles per ton 
reduceret CO». 


Det andet tilfælde er, når det er særligt vanskeligt at værdisætte en væsentlig del af tiltagets 
konsekvenser i monetære termer, og det derfor ikke er muligt at gennemføre en udtammen- 
de cost-benefit analyse. Som regel er måleproblemerne begrænset til projektets fordele, der 
ikke alle kan udtrykkes i en kroneværdi, mens det oftest er muligt at prissætte størstedelen af 
omkostningerne ved initiativet. | dette tilfælde kan der som et alternativ til den fuldstændige 
cost-benefit analyse laves en cost-effectiveness analyse. Hvis der er forskellige omkostninger 
og ikke værdisatte effekter ved alternativerne i cost-effectiveness analysen, anbefales det, at 
der opstilles en skematisk oversigt over de forskellige alternativers effekter. 


Cost-effectiveness analysen har dog den svaghed, at metoden ikke kan afgøre, om et projekt 
er rentabelt, fordi det ikke er alle effekter, der værdisættes. Samtidig er det vanskeligt at 
rangordne initiativer, hvori der kan indgå forskellige omkostninger, forskellige ikke-værdisatte 
ulemper og eventuelt forskellige fordele. 


Det er afgørende for både cost-effectiveness analyser og cost-benefit analyser, at alle væ- 
sentlige konsekvenser vurderes kvantitativt i det omfang, det er muligt, mens ikke- 
kvantificerbare effekter bør beskrives og vurderes kvalitativt. 


Green-field metoden (barmarksantagelser) 

Der kan være tilfælde, hvor formålet med den samfundsøkonomiske vurdering i højere grad 
er at afdække, hvilke systemer eller teknologier der er optimale på langt sigt, fx i valget om 
hvorvidt affaldshåndteringen skal bestå af forbrænding eller genanvendelse. 


| sådanne situationer kan det være hensigtsmæssigt at se bort fra det eksisterende kapital- 
apparat. Dermed indgår det eksisterende kapitalapparat ikke i den samfundsøkonomiske 
analyse, og udgangspunktet mellem to tiltag vil således ligestilles. På den måde kan fx to 
teknologier sammenlignes ved at tilbagediskontere tiltagenes konsekvenser uagtet mængden 
af kapital, der allerede er investeret. Denne metode kaldes for green-field metoden (eller 
barmarksantagelser). 


Eftersom green-field metoden ikke tager højde for det eksisterende kapitalapparat, er meto- 
den imidlertid begrænset til typisk kun at omfatte vurdering af ny teknologi eller systemanaly- 
ser med lang tidshorisont og en løbende omstilling. 

Kapitel 3 


3. Formälet og alternativer til 
at opnå formålet (trin 1) 





Det første trin i en samfundsøkonomisk analyse er at definere formålet og at opstille et basis- 
scenarie og alternative tiltag til at indfri formålet. 


Trin 1 vil således ofte bestå af tre elementer: 


e (Afsnit 3.1) Definér formålet og afgræns analysen 
e (Afsnit 3.2) Opstil basisscenariet, herunder tiltagets tidshorisont 
e (Afsnit 3.3) Opstil relevante alternative tiltag til at opfylde formålet 


3.1 Definer formålet og afgræns analysen 


Udgangspunktet for den samfundsøkonomiske vurdering er en præcis definition af formålet. 
Tiltagets formål skal sættes i relation til en beskrivelse af den nuværende situation (basisal- 
ternativet) og den videre udvikling, såfremt initiativet ikke gennemføres. Formålet med tiltaget 
skal principielt kunne udledes af den overordnede politik eller strategi på området. 


Den samfundsøkonomiske analyse bør dog ikke defineres så snævert, at vigtige alternative 
muligheder udelukkes fra analysen. Modsat bør analysen heller ikke defineres for bredt, så 
der ikke sættes begrænsninger for, hvad der indgår, jf. boks 3.1. 


Det er vigtigt, at processen åbner muligheden for nytænkning, hvor opstillingen af løsnings- 
muligheder ikke er fastlåst i traditionelle forståelsesmåder, der kan hindre en kritisk vurdering 
af alternativer. På den anden side må udgangspunktet ikke blive så bredt, at ikke-realistiske 
alternativer inkluderes i analysen. 

Kapitel 3 


Formålet og alternativer til at opnå formålet (trin 1) 





Boks 3.1 


Eksempel på opstilling af formål og afgrænsning af analysen 


Der tages udgangspunkt i en konstrueret politisk målsætning rettet mod at reducere antallet af trafikdræbte i 
Danmark med 10 personer. Konsekvenserne af at vælge et for bredt eller for smalt fokus illustrerer her 
vigtigheden af at definere formålet klart. 


For snævert 


Hvordan kan vi reducere antallet 
af trafikdræbte med 10 personer 
gennem mere sikker, lokal infra- 
struktur? 


Definitionen udelukker relevante 
alternative tiltag som fx foranstalt- 
ninger på motorveje eller generel- 
le indsatser, da tiltagene på for- 
hånd begrænses til at omhandle 
lokal infrastruktur. Dermed ude- 
lukkes fx tiltag i form af generel 
påvirkning af trafikkanters adfærd 
og forbedring af bilers sikkerheds- 
udstyr. 


Passende 


Hvordan kan vi reducere antallet 
af trafikdræbte i Danmark med 10 
personer fra om 5 år og fremef- 
ter? 


Definitionen er klar uden at ude- 
lukke relevante tiltag og uden at 
give mulighed for irrelevante 
tiltag. Analysen er indsnævret til 
kun at omfatte trafikdræbte pga. 
målsætningen fra politisk side. 
Målet står tydeligt frem: Antallet 
skal reduceres med 10 personer. 
Det vil således være muligt i 
analysen at komme med konkrete 


For bredt 


Hvordan kan vi reducere antallet 
af trafikdræbte med 10 personer? 


Definitionen er for bred og sætter 
ingen begrænsninger for analy- 
sen. Blandt andet er der ingen 
tidshorisont knyttet til målsætnin- 
gen. Desuden åbner det for tiltag i 
udlandet, hvor danskeres trafik- 
sikkerhed kan være i fare. 


tiltag, der kan evalueres i forhold 
til målsætningen. 





3.2 Opstil basisscenariet 


For at kunne evaluere effekten af forskellige tiltag er det nødvendigt at forholde sig til, hvad 
der vil ske, hvis der ikke igangsættes et tiltag. Det vil derfor være nødvendigt at opstille et 
scenarie, som betegner muligheden for at ”fortsætte som hidtil”. Det kan enten være ved at 
undlade at gennemføre tiltag eller at fortsætte med at opfylde målsætningen som hidtil. Et 
sådan scenarie kaldes basisscenariet. Basisscenariet skal i princippet beskrives lige så detal- 
jeret som de enkelte alternativscenarier for på den måde at opnå det mest realistiske sam- 
menligningsgrundlag for tiltagets konsekvenser.” 


Basisscenariet er ikke en status quo-situation, men udgør en nøgtern beskrivelse af den 
forventede udvikling på området. Det betyder, at basisscenariet så vidt muligt skal tage højde 
for den forventede økonomiske og så vidt muligt den teknologiske udvikling i fravær af de 
konkrete tiltag, der overvejes. Tiltag, der ikke er besluttede, skal udelades i basisscenariet. 
Kun tiltag, der er vedtaget i Folketinget (herunder vedtaget kommende EU-regulering, der 
endnu ikke er implementeret) eller tiltag, der indgår i en politisk aftale, og hvor der er afsat 
penge, skal inkluderes. 


I forbindelse med internationale forpligtelser og nationale målsætninger vil der være et behov 
for at konstatere, hvad status er i forhold til at leve op til forpligtelsen eller målsætningen med 





3 Der henvises desuden til de officielle basisfremskrivninger indenfor specifikke områder, såsom energi- og 
klimaområdet, landbrugsområdet samt transportområdet. 

den eksisterende regulering. Denne vurdering anbefales indarbejdet i basisscenariet. På 
samme måde skal der tages højde for, hvis EU-målsætninger udskydes. 


Eksempelvis vil de relevante elementer i basisscenariet i forbindelse med en målsætning om 
at øge andelen af raskmeldte kræftpatienter inkludere både forbedret teknologi og den øvrige 
udvikling på området samt eventuelle vedtagne tiltag. På samme måde foretages der på 
transportområdet vurderinger af den fremtidige trafikmængde på baggrund af den eksiste- 
rende infrastruktur og besluttede tiltag. 


I praksis kan der være væsentlige udfordringer og stor usikkerhed forbundet med at opstille 
et basisscenarie. Når graden af usikkerhed er stor, bør antagelserne bag basisscenariet 
således suppleres med følsomhedsanalyser, og i visse tilfælde kan det være nødvendigt at 
opstille flere basisscenarier. | forlængelse heraf anbefales det også, at der for basisscenariet 
udarbejdes en selvstændig usikkerhedsanalyse, der belyser den samlede variation ved ba- 
sisfremskrivning og dermed usikkerheden ved basisscenariet.* 


Usikkerheden i basisscenariet kan fx skyldes, at det er svært at identificere den korrekte 
udvikling på et område. Uklarheder omkring, hvilken teknologi der kommer til at dominere i 
fremtiden, vil fx kunne betyde store forskelle på basisscenariet. Eksempelvis er det uklart for 
vedvarende energiproduktion, om energiudvinding i fremtiden primært vil komme fra vind, sol, 
bølger, fra forskellige former for biomasse eller fra noget helt andet. Derudover kan valget af 
en bestemt teknologi også være med til at fremme udviklingen af netop denne teknologi, 
hvilket i så fald kan have betydning for alternativscenariet. Udvikling indenfor et bestemt 
område bør bero på en konkret vurdering suppleret med følsomhedsanalyser og bør ikke 
låse sig mekanisk fast pá en bestemt udvikling eller teknologi.” 


På samme måde kan større strukturelle ændringer, inden for den tidshorisont projektet er 
defineret i, også have stor betydning, fx hvis en ikke-fornyelig global ressource som olie eller 
fosfor forventes at løbe tør inden for den relevante periode. I sådanne tilfælde vil der skulle 
foretages en konkret vurdering suppleret med følsomhedsberegninger. 


Derudover kan det være nødvendigt med supplerende følsomhedsanalyser eller basisscena- 
rier, når det eksempelvis gælder, at det endnu ikke er muligt at vurdere effekter af ny lovgiv- 

ning, eller hvis en fremskrivning afhænger kritisk af udefrakommende forhold, som fx oliepri- 

ser. 


Der kan ligeledes være tilfælde, hvor det vurderes væsentligt at supplere med et basisscena- 
rie, der inkluderer et ikke-vedtaget tiltag. Det gælder, hvis det vurderes som uomgængeligt, 
og hvis de samlede konsekvenser afhænger af, hvorvidt det ikke-vedtagne tiltag gennemfø- 
res eller ej. Det inkluderer fx fremtidige tiltag som følge af vedtagne målsætninger, hvor alter- 
nativet vil være, at Danmark handler EU-traktatstridigt ved ikke at leve op til målsætningen. 





+ Formålet med en usikkerhedsberegning er at opstille et konfindensinterval for basisscenariet, hvor usikkerheden 
for alle væsentlige inputvariable er indarbejdet. 

5 I valget af teknologi er det vigtigt at være opmærksom på det tilfælde, at teknologien ikke viser sig at vinde 
markedsandele eller på anden måde bliver dominerende, samt hvad omkostningerne herved er. 

Der kan endvidere være specialtilfælde, hvor basisscenariet — altså "business as usual” — 
indebærer videreførelse af fx en forældet teknologi, som betyder, at basisscenariet ikke vur- 
deres realistisk. Det kan fx være tilfældet, hvis signalprogrammet på en jernbanestrækning er 
så forældet, at en udskiftning er nødvendig. | det tilfælde vil der ikke skulle bruges stor tid og 
ressourcer på at udarbejde et basisscenarie, men formålet med den samfundsøkonomiske 
analyse bliver således at vurdere, hvilke alternativer der bedst kan løse problemet. 


I boks 3.2 er der beskrevet et generelt eksempel på opstilling af et basisscenarium. 





Boks 3.2 
Eksempel på opstilling af et basisscenarium 


Når basisscenariet skal opstilles i den samfundsøkonomiske analyse, er det — når det er muligt — vigtigt at 
inkludere den forventede teknologiske og økonomiske udvikling, når det har betydning for analysen. 


Figuren nedenfor illustrerer, hvordan det rigtige basisscenarie findes for et givent projekt, hvis målsætning er 
at øge andelen af raskmeldte kræftpatienter. Her er det blandt andet vigtigt, at basisscenariet tager højde for 
den udvikling, som vil finde sted, hvis projektet ikke bliver gennemført. Endvidere er det vigtigt at inddrage 
eventuelle politiske beslutninger om at gennemføre tiltag på området. Basisscenariet er derimod ikke korrekt, 
hvis tiltag, som endnu ikke er vedtaget, inkluderes, medmindre særlige hensyn taler herfor. 


Samlet set vil basisscenariet i dette pågældende eksempel være korrekt opstillet som graf 3. 


Andel raskmeldte 
kræftpatienter 


4 


Forklaring af graf: 


Tiltag 2 4. Inkluderer tiltag 2, der ikke 
: er vedtaget endnu. Ukorrekt 
(ikke vedtaget) basisscenarium. 
Tiltag 1 2-77-77 (4) 
(vedtaget) a 3. Inkluderer teknologisk 


(3) udvikling, nuværende niveau 
og tiltag 1, der er vedtaget. 
Korrekt basisscenarium. 


2. Inkluderer den teknologiske 
udvikling, men inkluderer ikke 
tiltag 1, der er vedtaget. 

(1) Ukorrekt basisscenarium. 








1. Nuværende niveau fasthol- 
t t+1 t+2 Tid des. Ukorrekt basisscenarium. 


Graf 1: Fremskriver blot det nuværende niveau for andelen af raskmeldte kræftpatienter over hele den be- 
tragtede periode. Her tages altså hverken højde for teknologisk udvikling eller det politiske vedtagne tiltag. 
En sådan fremskrivning vil i de fleste tilfælde være for simpel, da der kan være en bagvedliggende naturlig 
udvikling, fx teknologi, som påvirker udviklingen for basisscenariet i en enten positiv eller negativ retning. 


Graf 2: Inkluderer den forventede teknologiske udvikling, som alt andet lige forventes at øge andelen af 

raskmeldte kræftpatienter over tid. Dog tages ikke højde for effekterne af tiltag 1. Når et politisk tiltag — i 

Danmark såvel som i EU — er vedtaget og forventes at have indflydelse på udviklingen af basisscenariet, 
skal effekterne af dette tiltag estimeres og inkluderes i basisscenariet. 


Graf 3: Tager både højde for den forventede teknologiske udvikling og effekterne af tiltag 1. Forløbet for graf 
3 er derfor i dette eksempel den korrekte udvikling for basisscenariet. 


Graf 4: Tager højde for den forventede teknologiske udvikling samt effekterne af tiltag 1, men inkluderer og- 
så tiltag 2, selvom dette endnu ikke er vedtaget. Et sådant tiltag skal ikke medregnes i fremskrivningen af det 
pågældende basisscenarium. 

3.3 Opstil relevante alternativer til at opfylde mälet 


Formålet med den samfundsøkonomiske vurdering er at klarlægge konsekvenserne af et 
tiltag og afdække, hvilket tiltag der har den største samfundsmæssige værdi eller mest renta- 
belt (eller mest omkostningseffektivt) kan indfri det ønskede mål. Det er derfor nødvendigt at 
identificere, beskrive og analysere alternative tiltag, før der kan træffes en beslutning. De 
alternative tiltag kan være knyttet til forskellige måder at indfri målet på, til forskellige igang- 
sættelsestidspunkter eller til forskellige adfærdsregulerende virkemidler, jf. tabel 3.1. 





Tabel 3.1 
Eksempel på alternative tiltag for trafikforbindelse mellem to øer 


Basis og alternative scenarier for tiltag 


Basis Fortsat færgedrift 
Alternativ 1 Indsættelse af hurtigfærge 
Alternativ 2 Bro med vejbane 
Alternativ 3 Bro med vejbane og jernbane 
Alternativ 4 Tunnel med vejbane 
Alternativ 5 Tunnel med vejbane og jernbane 
1. varianter af alternativ 2-5 Dimensionering af vejbane og jernbane 
2. varianter af alternativ 2-5 Anlægstidspunkt 
3. varianter af alternativ 2-5 Finansieringsform, herunder brotakst 





Det anbefales, at alle relevante alternativer overvejes og beskrives, idet tiltag sjældent kan 
afvises på forhånd uden indledende undersøgelser af de fordele og ulemper, tiltagene med- 
fører. Eventuelle forskelle i et alternativs dimensionering, igangsættelsestidspunkt mv. vil 
udgøre selvstændige alternativer. 


I visse tilfælde vil teknisk mulige tiltag synes udelukkede, som følge af at de ikke opfylder 
lovmæssige krav. Sådanne begrænsninger skal imidlertid ikke altid tages for givet. Såfremt 
det vurderes at være forbundet med større fordele end ulemper at fjerne begrænsningerne, 
bør sådanne skridt overvejes som en del af analysen. 


Et givet tiltag kan ikke begrundes med, at udgifterne forbundet med det konkrete tiltag er 
uundgåelige. En sådan begrundelse vil i princippet afspejle, at der ikke er formuleret konkrete 
alternativer, som løsningen med de ”uundgåelige” udgifter kan vurderes i forhold til. Det er 
eksempelvis ikke en uundgåelig udgift at renovere et havneanlæg. En nærmere vurdering 
kan vise, at den bedste løsning er at undlade at gennemføre det ”uundgåelige” tiltag (fx ved 
at udfase havnen), og denne mulighed bør også indgå i analysen. 


Et tiltag kan endvidere påvirke eller blive påvirket af andre offentlige initiativer, eksempelvis 
hvis tiltagets samlede fordele afhænger af, hvorvidt andre offentlige initiativer gennemføres 

eller ej. | sådanne tilfælde er det væsentligt, at disse afhængige initiativer vurderes samlet 
som ét alternativ. 


Timingen kan påvirke tiltagets fordele og ulemper. Hvis et tiltag eksempelvis ikke har netto- 
fordele de første år efter dets igangsættelse, kan det vise sig optimalt at vente med at igang- 
sætte tiltaget. Udskydelse af tiltaget kan således betragtes som et særskilt alternativ, hvorfor 
det anbefales, at det optimale igangsættelsestidspunkt for et tiltag altid undersøges i en 
selvstændig analyse. 


Udskydelse af et tiltag kan fx være hensigtsmæssigt i det tilfælde, hvor det relative forhold 
mellem gevinster og omkostninger stiger, eller hvis det forventes, at der kan fremkomme ny 
information om størrelsen af fordele og ulemper, som tiden går. Dermed bliver det ikke til- 
strækkeligt, at et givent projekt har en positiv nettonutidsværdi, idet netto-nutidsværdien også 
skal overstige nutidsværdien ved at vente med at træffe beslutning om projektet i t år. Det er 
således muligt, at det i forbindelse med vurderingen af et tiltag bør anbefales, at beslutningen 
udskydes til et senere tidspunkt. Boks 3.3 giver et eksempel på, hvor det kan være fordelag- 
tigt at udskyde tiltaget. 


Det er ikke kun timingen af hele tiltagets gennemførelse, der bør overvejes, men også timin- 
gen af tiltagets enkelte faser og dele. Såfremt tiltagets faser er uafhængige og dermed kan 
betragtes som selvstændige tiltag, kan konsekvenserne af at ændre på timingen af faserne 
umiddelbart beregnes. Er tiltagets faser imidlertid ikke uafhængige, skal en ændring af timin- 
gen af enkelte fasers igangsættelse vurderes på baggrund af konsekvenserne for det samle- 
de tiltag. 

Boks 3.3 
Eksempel — udskydelse af beslutning om et projekt 


Antag, at et projekt indebærer en investeringsudgift på 200 mio. kr., og at der i udgangstidspunktet (to) er lige 
stor sandsynlighed for, at projektet vil have fordele på enten 10 mio. kr. eller 16 mio. kr. årligt i 30 år. 


Den forventede nettonutidsværdi (NVV)' i år nul kan med en diskonteringsrente på 4 pct. opgøres til knap 25 
mio. kr. 











30 
%-10+%-16 
NVV = 2004 2 Groat = 24,8 mio.kr. 


Antag endvidere, at beslutningstageren ved at vente en periode (til t,) bliver bekendt med, hvorvidt de årlige 
fordele bliver 10 mio. kr. eller 16 mio. kr. i levetiden på 30 år. Hvis fordelen bliver 10 mio. kr. årligt, vil 
projektet få en nettonutidsværdi på -29 mio. kr. og vil derfor ikke blive igangsat. Nettonutidsværdien sættes 
dermed til nul. Bliver fordelene derimod 16 mio. kr. årligt, vil projektet få en nettonutidsværdi på 69 mio. kr. 
og vil blive igangsat. Den forventede nettonutidsvaerdi i tg ved at udskyde beslutningen om projektet til t, 
bliver dermed: 


NVV = %-04+%- 69 = 34,5 mio. kr. 


Da nutidsværdien i tp er højere ved at udskyde beslutningen om projektet til t;, kan det være fordelagtigt at 
vente med at beslutte at igangsætte projektet, til det er blevet afklaret. 


Betalingsstromme, to ti t2 (---) t30 Beregnet nettonutidsværdi 
mio. kr. 

investere to -200 13 13 13 13 24,8 
investere i t4 34,5 
— 'Därlige’ scenarie 0,0 -200 10 10 10 (-29,0) 
—’Gode’ scenarie 0,0 -200 16 16 16 69,0 





1) Se afsnit 4.8 for en nærmere beskrivelse af beregningen af nettonutidsverdier. 


Udveelg de mest relevante alternativer 

Ved projekter med betydelige konsekvenser bør der identificeres en bred vifte af alternative 
tiltag, hvorefter der udvælges en delmængde heraf til videre analyse. Denne udvælgelse bør 
primært foretages ud fra samfundsøkonomiske hensyn, og der bør anføres eksplicitte be- 
grundelser for alternativer, der udelukkes fra den videre analyse. Hvis formålet er motiveret af 
fordelings-, regional-, socialpolitiske hensyn mv., bør udvælgelsen af alternativerne ske såle- 
des, at det — under hensyntagen til de givne prioriteter — forsøges at tilgodese samfundsøko- 
nomiske hensyn. 


Der kan herefter opstilles en reduceret liste over relevante alternative tiltag, som behandles 
videre i den samfundsøkonomiske analyse. Det bør i den forbindelse altid tilstræbes, at der 
indgår et væsentligt billigere alternativ, der omtrent opfylder samme mål som dyrere alternati- 
ver. Eksempelvis kan afkastet ved en ny, højteknologisk busløsning og en letbane angives i 
samme beslutningsgrundlag. Når der på denne måde anvises flere alternativer sammen, 
bliver konsekvenserne ved evt. at vælge det dyrere projekt mere synligt. 

I nogle tilfælde vil det være hensigtsmæssigt at foretage samfundsøkonomiske konsekvens- 
vurderinger af reducerede versioner af tiltag. Et alternativ med en positiv nettonutidsværdi 
kan bestå af en række uafhængige elementer, der hver for sig kan være samfundsøkonomisk 
fordelagtige eller ufordelagtige at gennemføre. Eksempelvis kan en energirenovering bestå- 
ende af både efterisolering og udskiftning af varmeforsyning fremstå ufordelagtig, men fx kan 
efterisoleringen isoleret set være fordelagtig. Det kan således være relevant at udelade sam- 
fundsøkonomiske ufordelagtige tiltag, og det bør listen med de mest relevante alternativer 
afspejle. 


Selve vurderingsprocessen kan afføde ændringer i de oprindeligt opstillede alternativer eller 
give anledning til at opstille nye alternativer. 


Tiltagets tidshorisont 

Valget af tidshorisont i alternativerne kan være væsentligt for initiativernes nettonutidsværdi, 
idet der skal tages hensyn til fx levetiden af et anlæg, eller at forskellige virkemidler igang- 
sættes på forskellige tidspunkter. 


Normalt er tidshorisonten i alternativerne bestemt af et anlægsaktivs økonomiske levetid, 
længden af den periode, den pågældende offentlige serviceydelse skal udbydes, eller af- 
grænset af opfyldelsen af en målsætning. 


Det anbefales, at det i de tilfælde, hvor der gennemføres et tiltag som følge af opfyldelse af 
en given målsætning, i udgangspunktet indregnes en periode både før og efter målåret, hvis 
der vurderes at være væsentlige, dokumenterbare effekter. Dermed sikres det, at alle effekter 
umiddelbart indgår, og at der tages hensyn til, at nogle effekter er midlertidige, og andre er 
varige. 


Den tekniske levetid angiver det antal perioder, som anlægget rent teknisk kan fungere i, 
mens den økonomiske levetid er anlæggets optimale levetid. Såfremt et anlægsprojekts 
drifts- og vedligeholdelsesomkostninger stiger med anlæggets alder, er det sandsynligt, at 
anlæggets økonomiske levetid vil være mindre end den tekniske levetid. 


Tidshorisonten i et initiativ skal være tilstrækkelig lang til at kunne favne alle de relevante 
forskelle mellem de enkelte alternativers fordele og ulemper. Tidshorisonten bør således ikke 
være begrænset af varigheden af rammeaftaler, langtidsbudgetter mv.‘ 


Sammenligning af initiativer kan i princippet kun ske, såfremt alternativerne har identiske 
tidshorisonter. Ved sammenligning mellem to alternativer, hvor anlægsinvesteringerne har 
forskellige tidshorisonter, vælges en af tidshorisonterne typisk som initiativets varighed. Væl- 
ges den korte tidshorisont, opgøres en eventuel scrapværdi” af kapitalapparatet i det længe- 
revarende anlæg ved tidshorisontens udløb. Vælges omvendt den lange tidshorisont, kan det 
antages, at der i det korterevarende alternativ reinvesteres ved udløbet af anlægsaktivets 
økonomiske levetid. I praksis vil reinvesteringen dog sjældent være identisk med den første 





6 På transportområdet er anbefalingen, at der for større infrastrukturprojekter anvendes en levetid på 50 år, jf. 
Manual for samfundsokonomisk analyse på transportområdet, Transportministeriet (2010). 
7 Se afsnit 4.8 for en nærmere beskrivelse af beregningen af scrapværdier. 

investering på grund af den teknologiske udvikling. Reinvesteringen skal indgå som en om- 
kostning i cost-benefit analysen. 


Det er også muligt at anvende den såkaldte annuitetsmetode, hvis der er et ønske om at 
sammenligne projekter med forskellig levetid. Her tages udgangspunkt i annuiteten knyttet til 
det enkelte projekt, givet projektets forventede levetid og diskonteringsrenten. Annuiteten er 
den årlige faste betalingsstrøm, som tilsammen har samme nettonutidsværdi som projektet 
over hele projektets levetid. Det er muligt at sammenligne annuiteter for projekter med for- 
skellig levetid, og projekterne kan således rangeres efter størrelsen på deres annuitet. 


På samme måde er det muligt at kombinere de to ovenstående metoder, således at investe- 
ringsomkostninger afskrives på baggrund af annuitetsmetoden. I tilfælde af at analysens 
tidshorisont er kortere end anlæggets levetid, vil de resterende afdrag præcis modsvare 
scrapværdien. 

Kapitel 4 


4. Identifikation, 
kvantificering og 
værdisætning (trin 2) 





Efter opstilling af basisscenarie, alternativer mv. (trin 1) skal de forventede effekter af tiltag 
identificeres og gøres sammenlignelige. Trin 2 indebærer således: 


e (Afsnit 4.1) Identificér fordele og ulemper. 
e (Afsnit 4.2) Opgør konsekvenser. 
- Omregn mængder til sammenlignelige værdier. 
e (Afsnit 4.3) Bestem prisniveau og opgørelsesåret. 
— Inddrag eventuelle prisudviklinger. 
e (Afsnit 4.4) Omregn til markedspriser. 
— Inkluder skatter og afgifter (NAF). 
e (Afsnit 4.5) Tag højde for finansieringskilde. 
(Afsnit 4.6) Inddrag eventuelle eksternaliteter, ikke-værdisatte goder mv. 
e (Afsnit 4.7) Tilbagediskonter til opgørelsesåret. 
(Afsnit 4.8) Beregn nutidsværdi. 


Tiltagets fordele og ulemper kan opstilles i et konsekvensskema, der redegør for både res- 
sourceindsatsen (i mængder og/eller kr.) og effekterne af ressourceindsatsen (i kvantitative 
størrelser såsom antal km, timer, tons mv.). Konsekvensskemaet giver beslutningstageren en 
oversigt over projektets konsekvenser i fysiske størrelser, jf. boks 4.1. 


I de fleste tilfælde vil det endvidere være vigtigt at vurdere de fordelingsmæssige gevinster 
og omkostninger. I disse tilfælde vil det være hensigtsmæssigt at udvide konsekvensskemaet 
med oplysninger om, hvem der henholdsvis får gevinster og bærer omkostninger ved tiltaget, 
jf. afsnit 5.4. 


Der skal altid laves en beregning af de statsfinansielle konsekvenser af tiltaget, hvilket både 
bør opgøres som de direkte umiddelbare effekter samt effekterne inklusive tilbageløb og 
adfærd. 

Boks 4.1 
Illustration af konsekvensskema 


Konsekvensskemaet har til formäl at skabe et overblik over projektets kvantificerbare fordele og ulemper 
gennem en systematisk opregning af ressourceindsatsen og effekter, som fx estimerede tidsgevinster (timer) 
eller miljøgevinster (ton), alt efter hvad der er relevant i forhold til det konkrete tiltag. 


Principielt bør såvel ressourceindsatsen og effekterne opgøres i faktiske mængder. Det kan imidlertid være 
unødigt omkostningskrævende at opgøre ressourceindsatsen i faktiske mængder i form af fx energi- og 
materialeforbrug mv., hvorfor der kan nøjes med at angive ressourceindsatsen i kroner. 


Konsekvensskema 
Ar 0 Ar 1 å År N 
Mængde Kr. Maengde Kr. Mængde Kr. 
Ressourceindsats 
- Investeringsudgifter 


- Driftsudgifter 


Effekter ved ressourceindsats kan vaere indenfor: 
- Trafikeffekter (fx km, timer, ton samt kr.) 
- Miljøeffekter (fx ton, koncentration samt kr.) 


- Sundhedseffekter (fx statistiske liv, antal sygdoms- 
tilfælde samt kr.) 





4.1 Identificer fordele og ulemper 


I vurderingen af effekter bar der tages udgangspunkt i en bred fortolkning af tiltagets fordele 
og ulemper, hvor også de langsigtede effekter og relevante indirekte/afledte effekter inddra- 
ges. 


Effekterne falder typisk inden for fire grupper: 


e Fordele og ulemper ved tiltaget, som kan kvantificeres og værdisættes, herunder tiltagets 
investerings- og driftsudgifter, eventuelle indtægter, brugernes gevinster og ulemper som 
fx tidsværdier, direkte besparelser eller omkostninger som følge af ændrede forbrugs- 
mønstre m.m. Det er her vigtigt også at inkludere afledte konsekvenser, der følger af fx 
adfærdsændringer (fx forbrugsforvridning). 

e Eventuel scrapværdi (anlæggets realisationsværdi) ved beregningsperiodens ophør samt 
anlæggets driftsøkonomi, hvis der er tale om et anlægstiltag. 

e Eventuelle tilbageløbseffekter for afgiftsprovenuet som følge af ændret forbrugsadfærd, 
samt forvridningstabet eller gevinsten (arbejdsudbudseffekter) ved evt. offentlig finansie- 
ring af eller besparelse forbundet med tiltaget. 

e Beskrivelse af fordele og ulemper, som ikke kan kvantificeres eller værdisættes. 

Effekterne vil afhænge af, hvilken type tiltag der er tale om. Ved tiltag på transportområdet 
kan effekterne fx være i form af rejsetidsgevinster, anlægsomkostninger eller konsekvenser 
for trafiksikkerheden, mens tiltag på sundhedsområdet typisk vil inkludere effekter på en 
bestemt gruppes levetid eller helbredstilstand. 


Der vil i en række projekter indgå effekter, som ikke kan kvantificeres eller ikke kan værdi- 
sættes. Disse effekter kan derfor ikke medregnes i det samfundsøkonomiske resultat. Det 
bør dog overvejes, om effekten er positiv eller negativ, og ved modsatrettede effekter, hvilken 
effekt der forventes at dominere. Effekterne bør således stadig identificeres, så de kan hol- 
des op imod resultatet af den samfundsøkonomiske beregning, herunder i en eventuel break- 
even analyse, jf. afsnit 5.3. 


Afgraensning af den samfundsakonomiske analyse 

Et tiltags effekt på den samlede efterspørgsel i samfundet og ikke-strukturelle følgeeffekter, 
som fx efterspørgselsdrevne beskæftigelseseffekter, skal ikke inkluderes i den samfunds- 
økonomiske vurdering. Det skyldes blandt andet, at de valgte ressourcer i det givne tiltag 
alternativt antages at blive anvendt i andre aktiviteter med stort set samme makroøkonomi- 
ske virkninger, såfremt initiativet ikke var blevet gennemført. Som konsekvens heraf skal 
afledte omsætningseffekter derfor ikke medtages i analysen, og det vil ikke indgå i den sam- 
fundsøkonomiske beregning, hvorvidt et tiltag medvirker til at skabe arbejdspladser inden for 
en sektor eller øger sektorens eksport. 


Det kan i visse tilfælde være relevant at redegøre for et tiltags udbudsvirkninger, fx ved vur- 
dering af tilskuds- eller støtteordningers virkninger. I den forbindelse anbefales det at lave en 
selvstændig vurdering af de forventede effektivitetsvirkninger, som tiltaget forventes at have. 
Herunder bør det begrundes, hvorfor fordelene ikke kan opnås uden iværksættelse af tiltaget. 


Den samfundsøkonomiske analyse skal som hovedresultat beregne konsekvenserne af et 
tiltag for borgere med bopæl i Danmark. Effekter, der falder i udlandet, samt nytteeffekter for 
borgere med bopæl i udlandet, som er på besøg i Danmark, skal således ikke medregnes i 
hovedresultatet af konsekvensvurderingen. Det betyder fx, at hvis et tiltag medfører øget 
grænsehandel, skal gevinsten for tyske købmænd og den tyske statskasse ikke inddrages i 
den samfundsøkonomiske konsekvensberegning. 


På samme måde kan nogle projekter have karakter af internationale aftaler, fx på området for 
luftforurening. | sådanne tilfælde skal der i udgangspunktet ikke tages højde for graden af 
forurening uden for landets grænser i beregningen. 


Der er mulighed for at gennemføre supplerende beregninger, hvis et projekt vurderes at 
indebære væsentlige effekter i udlandet. Det kan være tilfældet, hvis der analyseres på 
transportprojekter i Danmark, der fx ligger på internationale hovedfærdselsåre, og dermed 
indeholder en væsentlig andel transittrafik. De supplerende beregninger skal ikke indgå i 
hovedberegningen, men kan indgå som hjælp i beslutningsprocessen. 

4.2 Opgørelse af konsekvenser 


Når samtlige effekter er identificeret, skal omfanget af den enkelte effekt opgøres. Der skal 
fokuseres på de effekter, der er væsentlige for resultatet af den samfundsøkonomiske analy- 
se. 


En række fordele og ulemper vil være værdifastsat til en kroneværdi direkte i kvantificeringen, 
fx omkostningerne til investeringen. Andre er opgjort i mængder og skal derfor værdisættes til 
en kroneværdi, fx forbrug af arbejdskraft eller afledte virkninger såsom reduktion i rejsetid, 
produktivitetseffekter mv. 


Samtlige af projektets effekter værdisættes efter markedsprismetoden i den samfundsøko- 
nomiske analyse, hvor udgangspunktet er forbrugernes/borgernes synspunkt, jf. afsnit 4.4. 


I udgangspunktet bør der anvendes en partiel analyseramme til at kvantificere de relevante 
effekter. Den partielle analysemodel vil kunne anvendes, selvom der fx optræder effekter på 
afledte markeder, eller hvis der er andre afledte effekter. Det er dog også muligt at anvende 
en generel ligevægtsmodel, der kan beskrive både direkte og indirekte konsekvenser for 
ressourceallokeringen af et givent tiltag. 


De afledte effekter skal altid vurderes og i vides muligt omfang kvantificeres. Dog vil et tiltag 
ofte være af en størrelsesorden, hvor de afledte effekter vil være så små, eller hvor det ikke 
er muligt at kvantificere dem, at der i praksis ses bort fra disse. De bør dog altid beskrives 
kvalitativt. 


Indhentes der viden om omfanget af effekter gennem modelanalyser, skal valget af analyse- 
apparat overvejes i forhold til kompleksiteten i analysen. Inden for henholdsvis transport- og 
miljøområdet kan det fx være relevant at anvende trafikmodeller eller luftspredningsmodeller. 


Hvis der ikke eksisterer konkrete skøn for effekter, skal det forsøges at indhentes information 
fra andre gennemførte tiltag med sammenlignelige karakteristika for derigennem at identifice- 
re fordele og ulemper og kvalitetssikre deres forventede størrelse. Hvis tiltagets effekter ikke 
er tilstrækkeligt defineret i analysefasen, er der risiko for fejlvurderinger, hvilket kan skabe 
behov for nye (eventuelt fordyrende) tilføjelser til tiltaget. 


På en række områder gælder det også, at tiltagets effekter ikke har en direkte markedspris. 
Disse effekter skal imidlertid også forsøges kvantificeret. 


Der er også tilfælde, hvor der kan være behov for værdisætning af effekter som følge af 
implementering af regulering. Behovet for regulering opstår, når markedsfejl forhindrer en 
efficient allokering af ressourcerne i økonomien, jf. afsnit 4.6. Værdisætningen af disse effek- 
ter vildog afhænge af, hvorvidt der allerede eksisterer regulering på området, og om regule- 
ringen omkostningseffektivt retter markedsfejlen. Eksisterer der eksempelvis en korrekt im- 
plementeret forureningsskat på en skadelig emission, vil en yderligere reduktion i emissionen 
medføre en miljøgevinst, der netop modsvares af en tilsvarende privatøkonomisk mer- 
omkostning. 

Der vil dog være effekter, som ikke kan værdisættes. De effekter, der ikke kan værdisættes, 
eller hvor der er meget stor usikkerhed om værdisætningen, bør opstilles ved siden af den 
samfundsøkonomiske beregning, så de inddrages i en kvalitativ vurdering af projektet, jf. 
afsnit 5.3. 


Fordeling af forventede effekter 
Opgørelsen af forventede værdier er vigtig for at få et realistisk skøn af projektets omkostnin- 
ger og fordele. 


Ved kvantificeringen af et tiltags effekter kan der være en tendens til at fokusere på det mest 
sandsynlige udfald. Derved overses den risiko, der er forbundet med andre udfald, fx udfaldet 
i ekstreme tilfælde. Der skal derfor tages udgangspunkt i de forventede effekter, som tager 
højde for sandsynligheden og konsekvensen af alternative udfald, jf. boks 4.2. 


Det bemærkes, at sandsynlighedsfordelingen for en effekt ikke nødvendigvis er symmetrisk. 


Hvis sandsynlighederne for forskellige udfald ikke kan skønnes med rimelig sikkerhed, kan 
det være relevant at foretage kvantitative følsomhedsanalyser i forhold til tiltaget, jf. afsnit 5.4. 





Boks 4.2 
Eksempel: Forventede effekter vs. de effekter, der er mest sandsynlige 


Begrundelsen for at anvende forventede effekter frem for de mest sandsynlige effekter kan illustreres gen- 
nem et eksempel, hvor der skal installeres en ny kloak i forbindelse med et større offentligt projekt. 


Det vurderes, at omkostningerne ved at installere kloakken med 80 pct. sandsynlighed vil være 200 mio. kr. 
Der er imidlertid en sandsynlighed for, at der opstår vanskelige geologiske forhold. Eksperter anslår 
sandsynligheden for denne situation til 20 pct. Ved øgede geologiske udfordringer vil omkostningerne kunne 
stige til 250 mio. kr. med 18 pct. sandsynlighed og til 500 mio. kr. med 2 pct. sandsynlighed. 


Ved alene at fokusere på det mest sandsynlige udfald sættes omkostningerne til 200 mio. kr., hvorved 
sandsynligheden for vanskelige geologiske udfordringer ignoreres. 


I stedet bør de forventede omkostninger bruges. De forventede omkostninger findes ved at vægte hvert af 
de mulige scenarier med sandsynligheden for deres udfald. De forventede omkostninger svarer i dette 
eksempel til en omkostning på 215 mio. kr.: 


E(C) = (0,8 - 200) + (0,18 - 250) + (0,02 - 500) = 215 mio. kr. 





For så vidt angår udgifter kan der være større sandsynlighed for, at et projekt bliver væsent- 
ligt fordyret sammenlignet med sandsynligheden for en væsentlig billiggørelse. Det skyldes, 
at der er større sandsynlighed for, at der dukker uforudsete fordyrelser op frem for billiggørel- 
se af de skønnede effekter. Ved særlige sandsynlighedsfordelinger kan der være behov for 
supplerende følsomhedsberegninger, der afdækker dette.” 





8 I få enkeltstående situationer kan der være tilfælde, hvor ekstreme tilfælde med katastrofale omkostninger, fx 
sandsynligheden for terror, bør undlades i de forventede effekter og i stedet beskrives kvalitativt. 

Empirisk belæg for skøn 

Hvis der ikke eksisterer et direkte empirisk grundlag, må der søges efter tilsvarende sam- 
menlignelige tiltag, hvor de tilhørende effekter er belyst som en bedste approksimation på de 
forventede effekter. I den forbindelse er det dog vigtigt at være opmærksom på, at der herved 
er risiko for enten over- eller undervurdering, samt stor usikkerheder forbundet med skønnet 
af fx adfærdsændringer, hvorfor der skal udføres følsomhedsanalyser af størrelsen på de 
estimerede effekter, jf. afsnit 5.4. 


Der kan også være tilfælde, hvor der er en afvigelse mellem de adfærdsændringer, som en 
snæver driftsøkonomisk kalkule på den ene side tilsiger, og de adfærdsændringer, som på 
den anden side kan observeres i virkeligheden. Fx kan en driftsøkonomisk kalkule vise, at 
investering i en given energibesparelse er privatøkonomisk rentabel, men at investeringen 
alligevel ikke gennemføres. 


Dette er ikke nødvendigvis et udtryk for, at virksomheden eller husholdningen er irrationelle 
ud fra en privatøkonomisk betragtning, men snarere at ikke alle fordele eller ulemper for den 
enkelte er medregnet. Der kan fx være yderligere tidsomkostninger, transaktionsomkostnin- 
ger eller en anden værdisætning af forventede fordele og ulemper som følge af forskellige 
præferencer eller tidshorisont. 


Hvis kun en andel af forbrugerne forventes at reagere på et incitament, skal de beregnede 
budgetøkonomiske gevinster for forbrugeren kun medregnes for denne andel. Dette vil være 
tilfældet, hvis det vurderes, at der ikke i tilstrækkeligt omfang er taget højde for ’skjulte om- 
kostninger”, herunder fx ikke-værdisatte gener. Udgangspunktet for analysen vil derfor være, 
at der er en årsag til, at på-papiret rentable investeringer ikke nødvendigvis gennemføres. 


Se boks 4.3 for et eksempel på, hvordan den beregnede effekt af et tiltag kan blive overvur- 
deret givet en række adfærdseffekter. 





Boks 4.3 
Eksempel: Adfærdseffekter ved tilskudspulje 


Antag, at der løbende sker en udskiftning af fx oliefyr, men at der indføres en ny tilskudspulje for at øge an- 
tallet af udskiftninger. En ny tilskudspulje til udskiftning af oliefyr vil indebære, at det for en række forbrugere 
bliver økonomisk rentabelt at udskifte et oliefyr med varmepumper eller jordvarmeanlæg. Hvis der kun ses 
på den beregnede rentabilitet for forbrugeren, kan der imidlertid ske en overvurdering af omfanget af forbru- 
gere, som vil udnytte ordningen. 


I praksis må det forventes, at mange husholdninger ikke vil udskifte oliefyret, til trods for at en tilskudsordning 
gør skiftet økonomisk rentabelt. Skiftet vil for nogle forbrugere fx være forbundet med besvær og gener med 
at skifte til en ny opvarmningsform (etablering af jordvarmeanlæg indebærer fx, at haven skal graves op). 


Der kan også være tilfælde, hvor investeringsomkostningen har en lang tilbagebetalingstid, men hvor 
forbrugeren planlægger at flytte, inden anlægget er tjent ind. Dermed er der risiko for, at investeringen ikke 
fuldt overvæltes i en højere huspris, især hvis køberne ikke sætter pris på forbedringen. 


Forbrugeren kan også være forhindret i at kunne optage nye lån, fx hvis forbrugeren har en relativt høj gæld, 
eller hvis långiver ikke har samme vurdering af den langsigtede besparelse af investeringen. 

4.3 Pris- og beregninesforudsetninger 


Alle fordele og ulemper skal værdisættes i faste priser i et givent basisår. Typisk anvendes 
det år, analysen foretages i, som basisår og dermed som det faste prisniveau for hele pro- 
jektperioden.? På den måde antages det, at alle nominelle priser vil vokse med samme rate i 
den betragtede projektperiode, og på denne måde holdes det reale forhold mellem priserne 
fast." 


Hvis nogle af omkostningerne eller gevinsterne i projektet er opgjort i andre år end basisåret 
(dvs. beregningspriserne ikke er opgjort i det pågældende basisår), anbefales det, at disse 
omregnes til det pågældende basisår. 


I udgangspunktet bør udviklingen i nettoprisindekset bruges i omregningen til basisäret. 


Hvis det imidlertid forventes, at projektspecifikke omkostninger og gevinster har en anden 
nominel prisudvikling end nettoprisindekset, bør der i stedet anvendes et andet prisindeks. 
Hvis det ikke gøres, vil en gevinst/omkostning, der forventes at stige relativt mere i pris end 
andre gevinster/omkostninger i projektet, fremstå mindre/mere fordelagtig, end det i virke- 
ligheden er tilfældet. 


Centralt er det tilfælde, hvor beregningsprisen — eller delelementer af beregningsprisen — 
forventes at afhænge af forbrugernes realindkomst. Hvis forbrugernes betalingsvillighed for 
den betragtede gevinst/omkostning er afhængig af udviklingen i deres realindkomst, bør 
beregningsprisen for den pågældende omkostning/gevinst justeres over den betragtede 
projektperiode.!* 


Justeringen i beregningsprisen sker säledes ud fra en forventning om, at forbrugernes beta- 
lingsvillighed stiger proportionalt, i takt med at deres velstand stiger, dvs. indkomstelasticite- 
ten er lig med 1. Eksempelvis vil veerdisestningen af tid formentlig blive mere værd, i takt 
med at realindkomsten stiger. Dermed må det gælde, at værdisætningen af tidsbesparelser 
vil blive større, i takt med at realindkomsten stiger, eftersom tid må forventes at blive stadig 
mere kostbar. Det samme vil typisk også gøre sig gældende for miljøgoder, der er knappe og 
i et fast udbud. I takt med at realindkomsten stiger, må det forventes, at prisen pá miljøgoder 
også vil stige. 


De beregningspriser (eller de delelementer af beregningspriserne), der afspejler ændret 
betalingsvillighed som følge af ændringer i realindkomsten, bør justeres med udviklingen i 





9 I enkelte tilfælde kan det være hensigtsmæssigt at vælge et andet basisär end året, som analysen foretages i. Det 
kan fx være tilfældet, hvis der betragtes en portefølje af projekter. 

10 Ved at lade realpriserne i projekter være konstante antages det, at alle gevinster og omkostninger følger samme 
prisudvikling. 

11 Jf, Finansministeriets fremskrivninger om en forventet stigning i indkomstudvikling over tid. 

12 I de fleste tilfælde kan der med rimelighed antages en indkomstelasticitet pá 1, og beregningsprisen bør således 
justeres med udviklingen i realindkomsten. I de særtilfælde, hvor man har information om indkomstelasticiteten, 
og denne vurderes forskellig fra 1, kan den pågældende indkomstelasticitet i stedet benyttes i justeringen af 
beregningsprisen. Dog bør der suppleres med følsomhedsberegninger. 

real BNP pr. indbygger i stedet for nettoprisindekset. Dermed bliver der taget højde for denne 
positive sammenhæng mellem betalingsvillighed og indkomstudvikling.'? 


Der findes også andre tilfælde, hvor det kan overvejes at justere priserne i forhold til netto- 
prisindekset. Fx må det forventes, at prisen på højteknologiske produkter vil falde relativt til 
de øvrige goder i økonomien, i takt med at den teknologiske udvikling skaber produktivitets- 
forbedringer. Kvantificeringen af fordele og ulemper i fremtiden skal derfor, hvor det vurderes 
relevant, tage højde for udviklingen i beregningsforudsætninger over tid. 


I Omregningen af udenlandske priser til danske priser anbefales det at benytte en gennem- 
snitlig valutakurs. Hvis forskellene i priser og værdier mellem landene blandt andet afhænger 
af landenes indkomstniveauer, anbefales det at benytte PPP-korrigerede valutakurser.” 


Skøn for økonomiske nøgletal (BNP, forbrugerpriser, diskonteringsrente mv.) bør fastsættes i 
overensstemmelse med Finansministeriets anbefalinger. Der henvises desuden til ressortmi- 
nisterierne mv. vedrørende den konkrete vejledning for fremskrivning af de nøgletal, som 
disse ministerier opgør, jf. afsnit 4.10. 


4.4 Omregning til markedspriser (nettoafgiftsfaktoren) 


Formålet med den samfundsøkonomiske analyse er at værdisætte samtlige effekter med 
henblik på at kunne sammenveje tiltags fordele og ulemper. For at få det bedst mulige resul- 
tat er det centralt, at alle væsentlige effekter værdisættes i et prisniveau, der gør, at værdien 
af alle effekter er sammenlignelige. 


Borgernes betalingsvillighed for gennemførelsen af et givet projekt er et udtryk for den ned- 
gang i andet forbrug (inkl. moms og afgifter), som de er villige til at opgive for at opnå gevin- 
sterne. Gevinster (eller omkostninger) for borgerne måles således i markedspriser (dvs. inkl. 
skatter og afgifter). De direkte omkostninger for staten forbundet med et projekt samt indtæg- 
ter/omkostninger for virksomheder er derimod opgjort i faktorpriser. Hvis omkostninger og 
gevinster skal kunne sammenlignes, må de opgøres i samme enheder. 


I den samfundsøkonomiske analyse opgøres alle omkostninger i markedspriser og ikke i de 
faktiske betalingsstrømme, så de kan sammenlignes med forbrugernes betalingsvillighed 
(deres nyttekroner). Markedsprismetoden afspejler, at de produktionsfaktorer, der anvendes i 
et givet projekt, alternativt kunne være brugt anderledes, hvor forbrugerne ville værdisætte 
dem efter markedspriserne. Omregning fra faktorpriser til markedspriser gøres ved hjælp af 
nettoafgiftsfaktoren. 


Nettoafgiftsfaktoren angiver, hvor stor en del af danskernes private forbrug der udgøres af 
indirekte skatter og afgifter. 





13 Idet der betragtes en individuel betalingsvillighed, bør udviklingen i BNP pr. indbygger benyttes. 
4 Ved at bruge PPP-korrigerede valutakurser tages der højde for forskellige relative leveomkostninger på tværs af 
lande, hvilket vil give et mere retvisende billede end brug af ikke-korrigerede valutakurser. 

Nettoafgiftsfaktoren er for 2017 opgjort til 1,325. 


Det betyder fx, at en investeringsudgift pa 100 mio. kr. opgjort i faktorpriser udgør 132,5 mio. 
kr. i markedspriser. Eksemplet i boks 4.4 illustrerer, hvorfor offentlige anlægsudgifter skal 
pålægges nettoafgiftsfaktoren for at undgå værdimæssig forskelsbehandling mellem offentligt 
og privat udførte projekter. 





Boks 4.4 
Eksempel på konsistent opgørelse af priser i markedspriser 


For at statens omkostninger ved fx gennemførsel af infrastrukturprojekter kan sammenlignes konsistent med 
fx tidsgevinster, der er opgjort i markedspriser, er der behov for at opjustere faktorprisen med nettoafgiftsfak- 
toren. 


Som eksempel kan der betragtes en situation, hvor staten fx overvejer at bygge en motorvej fra by A til by B. 
Motorvejen koster 100 mio. kr. at anlægge i udgifter til arbejdsløn og materialer, eksklusive moms og afgifter, 
som ikke udgør en omkostning for staten. Gevinsterne af motorvejen vil være en besparelse i tidsforbrug og 
benzinforbrug for bilister. Antag, at denne besparelse i alt udgør 110 mio. kr. i nutidsværdi. 


Selvom omkostningen på 100 mio. kr. ved anlæggelsen af motorvejen er mindre end gevinsterne på 110 
mio. kr., skal motorvejen ikke bygges. De nævnte gevinster og omkostninger er ikke opgjort på samme måde 
og kan derfor ikke sammenlignes direkte. Anlægsudgifterne er opgjort eksklusive afgifter og er dermed den 
rene ressource-omkostning. Gevinsterne er derimod opgjort set fra forbrugernes side og er dermed inklusive 
afgifter. 


Som illustration af dette kunne man nemlig forestille sig, at vejen blev bygget af brugerne selv i stedet for af 
staten. Brugerne skulle så købe materialerne og aflønne den involverede arbejdskraft. Men brugerne skal 
betale moms og afgifter af de 100 mio. kr., som motorvejen koster, i gennemsnit lig 32,5 pct. Motorvejen 
kommer derfor til at koste 132,5 mio. kr. for bilisterne. Eftersom udgifterne til motorvejen nu bliver større end 
de økonomiske gevinster, vil den ikke blive bygget. Hvis de offentlige udgifter ikke tillægges 
nettoafgiftsfaktoren, vil et projekt udført i privat regi altid være dyrere end det tilsvarende projekt udført i 
offentligt regi. 


Opregning med nettoafgiftsfaktor 





Finansieringsbehov 100 mio. kr. 

Nettoafgiftsfaktor 1,325 

Samlet opkrævningsbehov 132,5 mio. kr. 
Tilbageløb 


Staten skal som udgangspunkt finansiere sine projekter selv, hvilket kræver en øget skatte- 
indkrævning eller brugerbetaling, jf. afsnit 4.5. 

Højere skatter eller brugerbetaling vil isoleret set reducere borgernes disponible indkomst (og 
dermed forbrug), hvilket reducerer statens indtægter fra moms og afgifter. Denne mekani- 
ske virkning på statens indtægter ved en ændring i borgernes disponible indkomst kaldes 
tilbageløb. Da nettoafgiftsfaktoren netop er et udtryk for, hvor stor en andel af husholdninger- 
nes forbrug der udgøres at moms og afgifter mv., er der en relativt tæt sammenhæng mellem 
tilbageløbet og nettoafgiftsfaktoren. 


Hvis der i den samfundsøkonomiske analyse regnes i faktorpriser, tages der ikke højde for 
tilbageløbet. 


For at staten fx kan opnå 100 mio. kr. netto til at finansiere et projekt, er det således nødven- 
digt at opkræve 132,5 mio. kr. (når der ses bort fra evt. adfærdsvirkninger). De ekstra 32,5 
mio. kr. dækker de mistede afgiftsindtægter, der følger af, at forbrugsmuligheden reduceres, 
jf. boks 4.5. 





Boks 4.5 
Eksempel på opregning for at tage højde for tilbageløb fra den indirekte beskatning 


Når faktorpriserne opjusteres med nettoafgiftsfaktoren sikres desuden, at der tages højde for de afledte af- 
giftseffekter forbundet med den ændring i forbrugsmulighederne, som finansieringen af investeringen inde- 
bærer — det såkaldte tilbageløb. 


Hvis staten skal finansiere infrastrukturprojektet til 100 mio. kr. opgjort i faktorpriser, bliver den altså nødt til 
at opkræve mere end 100 mio. kr. i skatter. Ellers står staten med et finansieringsunderskud. En opkrævning 
på 100 mio. kr. resulterer nemlig ikke tilsvarende i, at der netto kommer 100 mio. kr. ekstra på statens konto. 
Dette skyldes, at de 100 mio. kr. ellers ville være gået til privatforbrug af varer og tjenester, som er 
afgiftsbelagt. 


Reduktionen i privatforbruget betyder altså, at staten oplever et negativt tilbageløb på sit budget. I tilfældet, 
hvor staten opkræver 100 mio. kr., vil det negative tilbageløb indebære, at provenuet fra moms og afgifter 
reduceres med 24,5 mio. kr. (0,325/(1 + 0,325) - 100 = 24,5 mio. kr.). Dvs., at staten kun opnår 75,5 mio. kr. i 
nettoprovenu, og får derfor ikke finansieret hele projektet på 100 mio. kr. 


Hvis omkostningerne på 100 mio. kr. opregnes med nettoafgiftsfaktoren til markedspriser, udgør 
finansieringskravet 100 - (1 + 0,325) = 132,5 mio. kr. Det negative tilbageløb fra den indirekte beskatning ved 
at forhøje skatterne er således præcis 32,5 mio. kr. ((0,325/(1 + 0,325) - 132,5)), hvormed staten kan 
finansiere projektet på de 100 mio. kr. opgjort i faktorpriser. 





4.5 Forvridningstillæg ved generel skattefinansiering 


Borgere og virksomheders beslutninger om forbrug, arbejdsudbud, opsparing og investerin- 
ger mv. påvirkes af både skattepolitiske og udgiftspolitiske initiativer. Når borgernes og virk- 





15 Selvom staten finansierer et projekt gennem fx brugerbetaling, vil der fortsat være behov for at justere med 
nettoafgiftsfaktoren, idet brugerbetaling vil reducere andet forbrug, som er afgiftsbelagt, og derigennem reducere 
statens indtægter. 

somhedernes beslutninger ændres, opstår der typisk afledte effekter på de offentlige finan- 
ser. Der kan være stor forskel på størrelsesordenen af de afledte effekter af offentlige initiati- 
ver, men det er afgørende, at afledte virkninger indgår i samfundsøkonomiske konsekvens- 
vurderinger for at estimere de samlede omkostninger og gevinster ved et politisk initiativ. 


Skatteforvridningsfaktoren anvendes ved beregning af samfundsøkonomiske konsekvenser 
af initiativer, når disse indebærer udgifter (eller indtægter), og skatten derfor stiger (eller 
falder). 


Skatteforvridningsfaktoren repræsenterer den marginale samfundsmæssige omkostning, som 
opstår på grund af behov for generel skattefinansiering. 


Omkostningen består overordnet i, at der ved skattefinansiering kan ske forvridning af borge- 
res og virksomheders beslutninger om arbejdsudbud, forbrug, opsparing, investeringer og 
allokering af ressourcer i øvrigt. Det fører til et samfundsøkonomisk tab. Omkostningen for- 
bundet med generel skattefinansiering indregnes som en omkostning ved initiativet. 


Når der er tale om initiativer med positivt provenu eller en pakke af initiativer, der samlet set 
er fuldt finansieret, vil der ved beregning af samfundsøkonomiske konsekvenser skulle tages 
højde for afledte virkninger af både de konkrete udgifter og den konkrete finansiering. Det vil 
endvidere være relevant at redegøre for eventuelle fordelingsmæssige konsekvenser af både 
udgifterne og finansieringen. 


Ved konkrete skattefinansieringsforslag er det normal praksis at skønne adfærdsvirkninger 
på arbejdsudbud mv. af det anviste skatteinstrument i forbindelse med en konsekvens- 
vurdering af finansieringssiden. For at vurdere hvilke offentlige projekter, det er samfunds- 
økonomisk hensigtsmæssigt at gennemføre, og for at kunne sammenligne fordele og ulem- 
per på tværs af konkurrerende projekter, bør sammenligningen dog altid foretages med ud- 
gangspunkt i den generelle skatteforvridningsfaktor. Det sikrer, at der kan prioriteres mellem 
en portefølje af projekter, og det samfundsøkonomisk mest hensigtsmæssige projekt identifi- 
ceres, uden at evt. forskellige virkninger af tilknyttede finansieringsforslag påvirker sammen- 
ligningen og valget af, hvilke udgifter der afholdes. 


Den gennemsnitlige marginale efficiensomkostning ved skatteforvridning i forbindelse med 
offentlige initiativer, der forudsætter skattefinansiering, skønnes til 10 øre pr. krone opkrævet 
i skat. Det vil sige, at skatteforvridningsfaktoren skønnes til 1,1 6 


Den konkrette fremgangsmåde ved indregning af skatteforvridningsomkostninger i forbindel- 
se med vurderingen af offentlige projekter er illustreret i eksemplet i boks 4.6. 





16 Der henvises til Finansministeriets hjemmeside for en uddybende forklaring af skatteforvridningsfaktoren. 

Boks 4.6 
Eksempel på indregning af forvridningstillæg ved generel skattefinansiering 


Der overvejes et infrastrukturprojekt (fx en bro), som skal finansieres 100 pct. af skatter. 


Antag, at tiltagets finansieringsbehov opgjort som nettoværdien af de fordele og ulemper, der har budget- 
mæssige konsekvenser for staten, udgør 100 mio. kr. årligt. 


Til at beregne de samlede finansieringsomkostninger for staten multipliceres finansieringsbehovet opgjort i 
faktorpriser med nettoafgiftsfaktoren (1 + 32,5 pct.) og multipliceres herefter med skatteforvridningsfaktoren 
(1 + 10 pct.) for at få det samlede opkrævningsbehov. På den måde tages der højde for forvridningstabet af 
de samlede finansieringsomkostninger for tiltaget. 


Beregning af forvridningstab 


Finansieringsbehov 100 mio. kr. 
Samlet opkrævningsbehov (dvs. justeret for nettoafgiftsfaktor) 132,5 mio. kr. 
Opkrævningsbehov inkl. skatteforvridningstillæg (132,5 mio. kr. - (1,10)) 145,75 mio. kr. 





| de senere år har det været diskuteret i den skatteøkonomiske litteratur, hvorvidt der overho- 
vedet bør inkluderes et skatteforvridningstab i samfundsøkonomiske analyser af offentlige 
merudgifter, jf. boks 4.7. 

Boks 4.7 
Teoretisk ophæng for skatteforvridningstab ved generel skattefinansiering 


Det antages traditionelt, at en offentlig, ufinansieret merudgift finansieres ved en eksogen specificeret 
forvridende skattestigning i bredt baserede skatter på forbrug og indkomst. Heraf beregnes 
skatteforvringstabet (MCPF, marginal cost of public funds) på baggrund af den estimerede 
selvfinansieringsgrad (SFG) ved en stigning i bredt baserede skatter på indkomst og forbrug: 


1 


1-5F6 1- e 


MCPF = 








hvor e angiver substitutionselasticiteten og m angiver den gennemsnitlige vægtede marginalskat. Beregnin- 
gen af MCPF tager udgangspunkt i den kompenserede arbejdsudbudselasticitet, der i henhold til Finansmi- 
nisteriets regnemetoder kalibreres til 0,1. Dermed omfatter elasticiteten alene substitutionseffekten, mens 
indkomsteffekten implicit forudsaettes neutraliseret gennem tilvejebringelsen af det offentlige gode, der altsá 
har samme karakter som en engangsoverfgrsel. Med en gennemsnitlig effektiv marginalskat inklusive for- 
brugsafgifter på arbejdsindkomst på 58,5 pct. kan skatteforvridningsfaktoren beregnes til ca. 1,15. 


Blandt andet Kreiner og Verdelin (2012) præsenterer en alternativ tilgang og argumenterer for, at skattefi- 
nansieringen af et offentligt projekt ikke pävirker arbejdsudbuddet, hvis finansieringen er sammensat sädan, 
at fordelingsprofilen af finansieringen svarer til fordelingen af fordelene ved projektet. Gennemførelse af det 
offentlige projekt vil indebære en såkaldt Pareto-forbedring (og bør ske), hvis hvert individs nytte af det of- 
fentlige projekt fuldt ud neutraliseres gennem skatten, og pakken (projektet og individuel beskatning af dets 
fordele for den enkelte) giver anledning til et merprovenu. En evt. arbejdsudbudsvirkning af skattefinansie- 
ringen, betragtet isoleret, vil netop blive opvejet af en modgående arbejdsudbudsvirkning af gennemførelsen 
af det offentlige projekt. 


Ræsonnementet forudsætter imidlertid, at den offentlige merudgift finansieres sådan, at en eventuel forde- 
lingsvirkning af den offentlige merudgift præcis modsvares af fordelingsvirkningen af skattefinansieringen. 
Det betyder, at hver enkelt persons nytte som minimum er uændret (eksempelvis når brugerbetaling er mu- 
lig, eller at merudgiften påvirker en veldefineret gruppe homogent, og at gruppen kan beskattes præcis sva- 
rende til deres marginale betalingsvillighed). 


Dette implicerer, at der ikke bør indregnes et skatteforvridningstab, da der ikke vil opstå en forvridning af 
borgere og virksomheders beslutninger om arbejdsudbud, forbrug, opsparing og investeringer mv., da hver 
enkelt vil være lige så godt stillet som før tiltaget. Det understreger således, at fordelingsvirkningerne ved 
udbud af offentlige goder som udgangspunkt bør belyses som en del af en samfundsøkonomisk konse- 
kvensvurdering. 


Det kan dog betragtes som et specialtilfælde, at forvridende effekter helt kan neutraliseres. | praksis er skat- 
tesystemet ikke fleksibelt i en sådan grad, at fordelingsmæssige konsekvenser fuldt ud kan udlignes, og at 
alle forvridninger dermed neutraliseres. Det ville kræve, at skatten fastsættes individuelt for hver enkelt per- 
son. Resultatet trækker dog i retning af, at forvridningen knyttet til fx arbejdsudbud er forholdsvis begrænset. 
Dertil kommer, at skatteopkrævning er forbundet med forvridninger, der ikke direkte er knyttet til arbejdsud- 
budsbeslutningen, herunder fx skatteundgåelse. Det taler for, at der bør anvendes en skatteforvridningsfak- 
tor, selv hvis det lægges til grund, at skattesystemet er så fleksibelt, at fordelingsmæssige konsekvenser kan 
neutraliseres. 





Kilde: Optimal Provision of Public Goods: A Synthesis af Kreiner og Verdelin (2012) "Optimal Provision 
of Public Goods: A Synthesis”, The Scandinavian Journal of Economics, Vol. 114, Issue 2, pp. 384- 
408, 2012. 

Brugerbetaling 

I nogle tilfælde vælger staten at finansiere et offentligt projekt helt eller delvist gennem bru- 
gerbetaling frem for skattefinansiering. Brugerbetaling anvendes typisk i forbindelse med 
myndighedsopgaver (eksempelvis kontrolopgave på miljø- og fødevareområdet) eller når det 
er valgfrit for den enkelte at benytte godet, som fx børnepasning, udstedelse af pas eller 
større infrastrukturprojekter. Også for andre typer af offentlige projekter kan brugerbetaling i 
visse tilfælde være relevant. 


Når det offentlige varetager myndighedsopgaver, hvor opgaveløsningen indebærer regulering 
af en eksternalitet, og hvor marginalomkostningen omtrent svarer til gennemsnitsomkostnin- 
gen, kan brugerbetaling være hensigtsmæssigt. Brugerbetaling kan endvidere være hen- 
sigtsmæssig i relation til regulering af efterspørgslen af offentligt udbudte goder med karakter 
af et privat gode, og hvor det er valgfrit for den enkelte at forbruge godet eller ej (eksempelvis 
børnepasning eller arbejdsløshedsforsikring). Delvis brugerbetaling kan her bidrage til at 
regulere efterspørgslen efter det offentlige gode, så produktion og anvendelsen af godet 
afspejler borgeres og virksomheders betalingsvilje. 


Brugerbetaling kan også have fordelingsmæssige konsekvenser, som det vil være relevant at 
redegøre for. 


De samfundsøkonomiske virkninger af brugerbetaling afhænger af, dels om prisen svarer til 
eller overstiger marginalomkostningerne ved tilvejebringelse af godet, dels om godet har 
karakter af privat eller offentligt gode. Herudover kan der være en række øvrige fordele og 
ulemper ved brugerbetaling, som det er relevant at tage højde for. 


Når brugerbetaling er fastsat, så prisen svarer til den marginale omkostning ved at producere 
en ekstra enhed af godet, vil brugerbetaling i modsætning til skattefinansiering ikke indebære 
et forvridningstab. 


Ved visse offentlige projekter er det en politisk præmis, at dem der anvender godet også skal 
stå for finansieringen gennem brugerbetaling. | sådanne tilfælde vil det være nødvendigt at 
betragte gevinsterne ved projektet og ulempernes ved dets finansiering under ét. Det gælder 
fx større infrastrukturprojekter, hvor staten vælger at finansiere anlægsudgifterne helt eller 
delvist gennem brugerbetaling, der dækker de gennemsnitlige omkostninger. 


Brugerbetaling vil således kunne give anledning til et forvridningstab, når der er tale om pro- 
jekter med karakter af rent offentlige gode i økonomisk forstand (forbruget af godet er ikke- 
rivaliserende og ikke ekskluderbart), og hvor marginalomkostningen ved ekstra forbrug af 
godet derfor er relativt lille sammenlignet med de gennemsnitlige omkostninger ved tilveje- 
bringelsen.*” Ved vurdering af infrastrukturprojekter, der finansieres med brugerbetaling, skal 
effekten af det konkrete forslag til brugerbetalingen pá fx trafikmaengden indregnes ved opgø- 
relse af gevinsterne, ligesom de administrative omkostninger ved at opkræve betalingen skal 
indregnes ved opgørelse af omkostningerne. Når brugerbetalingen fastsættes højere end 
marginalomkostningen, vil prisfastsættelsen også have konsekvenser for arbejdsudbuddet. 





17 Herudover kan store infrastrukturprojekter udgøre en stor belastning for det offentlige investeringsbudget i en 
periode, hvilket kan vanskeliggøre realisering af et ellers samfundsøkonomisk hensigtsmæssigt projekt. 

Virkningen heraf vil indgå i analysen, når effekten af brugerbetalingen på trafikmaengden 
indregnes, og projektets positive virkninger på arbejdsudbuddet, der indregnes ved opgørel- 
se af gevinsterne, isoleret set mindskes. 


Ved vurdering af projekter, hvor der er valgt at anvende brugerbetaling som finansierings- 
form, kan det som udgangspunkt lægges til grund, at der ikke er et skatteforvridningstab 
forbundet med brugerbetalingen. 


4.6 Værdisætning af ikke-markedsomsatte 
fordele/ulemper 


På en række områder gælder det, at et tiltags effekter ikke umiddelbart kan værdisættes, da 
de ikke har en markedspris. Det kan fx være værdien af liv, tid mv., eller effekter fra eksterna- 
liteter, såsom virkninger i form af støj eller luftforurening samt forvridninger, fx forbrugsfor- 
vridning eller arbejdsudbudsforvridning. 


For så vidt muligt at sikre ensartede samfundsøkonomiske analyser anbefaler Finansministe- 
riet en række nøgletal for ikke-markedsomsatte goder og eksternaliteter, herunder blandt 
andet værdisætning af CO2-udledning, statistiske liv mv. Tilsvarende har andre ministerier 
fastsat ressortspecifikke værdier for nogle ikke-markedsomsatte goder og eksternaliteter, /f. 
nøgletalskataloget. 


For andre ikke-markedsomsatte goder har Finansministeriet ikke en konkret anbefaling til, 
hvordan disse skal opgøres. Analysen skal dog fortsat sigte efter at klarlægge og synliggøre 
tiltagets effekter på mest omhyggelig vis og inddrage alle væsentlige effekter. Til værdisæt- 
ningen kan der anvendes observeret adfærd og hypotetisk værdisætning, jf. boks 4.8. 


I særlige tilfælde kan ikke-brugsvaerdier, der er en særlig form for ikke-markedsomsatte go- 
der, udgøre et væsentligt element. Ikke-brugsværdier vedrører alene værdien af den nytte, 
der opnås ved at vide, at et gode eller en tjeneste eksisterer, uafhængig af om man bruger 
eller vil bruge det (fx vaerdien af at vide, at der lever tigere i Sibirien). 


Det anbefales at beskrive og inddrage ikke-brugsværdier i den samfundsøkonomiske vurde- 
ring, säfremt ikke-brugsvaerdierne vurderes at have en betydelig effekt, og det er muligt at 
benytte flere uafhængige og veldokumenterede værdisætninger af ikke-brugsvaerdien. Alter- 
nativt kan ikke-brugsværdier dog indgå i en form, hvor effekten opgøres kvantitativt (fx antal 
danske insektarter, km? regnskov eller antal velbevarede kulturhistoriske bygninger). Grundet 
de nuværende teoretiske og empiriske problemer ved værdisætning af ikke-brugsværdier 
vurderes det ikke hensigtsmæssigt selv at værdisætte ikke-brugsværdier. 

Boks 4.8 
Eksempler på værdisætningsmetoder af ikke-markedsomsatte effekter 


I værdisætningen af ikke-markedsomsatte goder kan der tages udgangspunkt i henholdvis observeret 
adfærd og hypotitisk værdisætning. 


Observeret adfærd 

Metoder med anvendelse af observeret adfærd udnytter, at borgernes adfærd afslører deres præferencer 
overfor godet. Et eksempel på dette er hedonisk værdisætning, hvor sammenhængen mellem huspriser og 
et miljøgode kan afdække værdien af miljøgodet. Nar sommerhuse i første række til en sø er dyrere end i 
anden række, så er det fordi, søen har en herlighedsværdi for sommerhusejerne, og ved hjælp af prisfor- 
skellene kan denne værdi skønnes. 


Det bemærkes, at der kan være tilfælde, hvor den observerede adfærd ikke udelukkende afspejler en ren 
værdisætning af det ikke-markedsomsatte gode, som ønskes værdisat. Det kan eksempelvis være svært at 
prisfastsaette præferencerne for at opnå risikoreduktioner i trafikken ud fra efterspørgslen efter cykelhjelme, 
idet andre faktorer, herunder forfængelighed, komfort m.m., kan spille en væsentlig rolle for efterspørgslen. 
Der vil således ikke nødvendigvis være en simpel sammenhæng mellem på den ene side den afslørede be- 
talingsvillighed for et givent gode og på den anden side det gode, der ønskes værdisat. 


Hypotetisk værdisætning 

Hypotetisk værdisætning dækker over metoder, hvor værdisætningen sker på baggrund af præferencetil- 
kendegivelser, typisk ved brug af spørgeskemaundersøgelser. Der opstilles således en hypotetisk situation, 
hvor respondenter bliver bedt om at tage stilling til et spørgsmål. Gennem respondenternes svar kan en 
værdi af godet derefter udledes. 


Desto mere abstrakt og kompleks det ikke-markedsomsatte gode er, desto større usikkerhed vil der alt andet 
lige knytte sig til den konkrete værdisætning. Benyttes eksempelvis en spørgeskemaundersøgelse, vil der 
ofte være behov for at informere respondenten om det relevante gode. En grundig beskrivelse af godet kan 
imidlertid påvirke respondentens angivne betalingsvillighed, hvilket i sig selv kan give et metodemæssigt 
problem. 





Forvridningseffekter ved styringsmæssige indgreb 

Der kan i en række tilfælde være et ønske om at regulere private aktørers aktivitet med hen- 
blik på at sikre hensyn som fx hensyn til miljø, sundhed, sikkerhed, forbrugerbeskyttelse 
fordeling mv. Reguleringen kan fx bestå i afgifter, tilskudsordninger, kvoter, administrativ 
regulering (forbud og påbud) eller tilvejebringelse af offentlige goder. 


Det samfundsøkonomiske behov for regulering opstår, når markedsfejl forhindrer en efficient 
allokering af ressourcerne i økonomien. Regulering, der ikke er begrundet i markedsfejl, eller 
som overregulerer en evt. markedsfejl, vil som udgangspunkt lede til uhensigtsmæssige 
forvridninger og et samfundsøkonomisk tab. 


Ændres input- og produktpriser som følge af ændret regulering vil det medføre, at aktiviteter 
forvrides væk fra den markedsmæssige efficiente sammensætning (forbrugsforvridning). Hvis 
de relative priser ændres ved regulering således, at et godes relative omkostninger for sam- 
fundet ikke afspejler priserne, opstår der et velfærdstab, ved at forbrugsmønstret forrykkes 
væk fra det samfundsøkonomisk optimale. 

Arbejdsudbudsforvridning opstår som folge af, at ændret reallan efter skat påvirker det øko- 
nomiske incitament til at arbejde. Forvridningen kan enten ske ved, 1) at tiltaget medfører en 
ændring i skatte- og afgiftsprovenuet, hvilket nødvendiggør modgäende ændringer i skat- 
ter/afgifter, jf. afsnit 4.5, eller ved 2) at tiltaget øger eller reducerer priser i økonomien. | beg- 
ge tilfælde påvirkes reallønnen og påvirker dermed forbrugernes valg mellem arbejde og 
fritid. 


Grænseoverskridende eksternaliteter og bindende forpligtigelser 

Nogle typer af eksternaliteter har et grænseoverskridende element, hvor en handling gen- 
nemført af et land vil påvirke andre lande uden kompensation. Eksempelvis påvirker udled- 
ning af CO; hele verden uagtet hvilket land, der udleder det. 


På den baggrund er visse eksternaliteter underlagt internationale politisk bindende målsæt- 
ninger. Eksempelvis er CO>-udledning og luftforurening (NOx, svovldioxid, non-metan flygtige 
organiske kulbrinter og ammoniak) af grænseoverskridende karakter og er underlagt interna- 
tional regulering i form af bindende reduktionsmålsætninger. 


For grænseoverskridende eksternaliteter, der er underlagt internationale forpligtigelser, er det 
ikke givet, at regulering baseret på de nationale skadesomkostninger for en eksternalitet vil 
være tilstrækkeligt til at leve op til en bindende målsætning herfor. I så fald vil den bindende 
målsætning blive den determinerende faktor for reguleringen. Hvis der er internationale bin- 
dende forpligtelser, er den samfundsøkonomiske pris således den højeste af følgende: 


e De marginale nationale skadesomkostninger, som danske udledninger medfører. 
e Den marginale reduktionsomkostning for at ná den bindende internationale målsætning. 


Ved værdisætning af skadesomkostninger, når den afgørende faktor er den bindende mål- 
sætning, vil det bærende princip være at anvende den marginale reduktionsomkostning, som 
akkurat sikrer målopfyldelse. Herved identificeres den eller de mest omkostningseffektive 
virkemidler til at sikre målopfyldelse. 


Hvis den bindende målsætning er overopfyldt, er den samfundsøkonomiske pris den margi- 
nale nationale skadesomkostning, som dansk udledning medfører. 


4.7 Diskontering 


I den samfundsøkonomiske analyse er det nødvendigt at kunne sammenligne effekter, der 
indtræffer på forskellige tidspunkter. Mange tiltag har en levetid på flere år, og som oftest 
fordeler tiltagets fordele og ulemper sig ikke jævnt over dets levetid. Idet der både findes 
stærke teoretiske og empiriske argumenter for, at samfundet vægter fremtidige værdi- 
er/konsekvenser lavere, end det vægter de nutidige værdier/konsekvenser, kan de umiddel- 
bare værdier af fordele og ulemper ikke blot lægges sammen over tid i forbindelse med eva- 
lueringen af et projekt. 


Derfor er der behov for at skalere værdien af de fremtidige konsekvenser, således at denne 
typiske præference for nutidigt forbrug frem for fremtidigt forbrug afspejles. Dette gøres ved 

at tilbagediskontere værdien af fremtidige fordele og ulemper til starten af projektets levetid, 
hvorved de omsættes til nutidsvaerdier — dvs., at alle fremtidige værdier omregnes til de vaer- 
dier, de ville svare til, hvis de var opstået i året for projektets igangseettelse.** 


Diskontering er et centralt element i den samfundsøkonomiske konsekvensvurdering, da 
dette muliggør sammenligning af nutidige og fremtidige værdier. Den vægt, som anvendes til 
at tilbagediskontere fremtidige værdier/konsekvenser, er den samfundsøkonomiske diskonte- 
ringsrente. Når nutidsværdierne for tiltagets gevinster og omkostninger lægges sammen, 
opnås tiltagets nettonutidsværdi, jf. afsnit 4.8. 


Den anbefalede diskonteringsrente 

Den samfundsøkonomiske diskonteringsrente bruges til at vægte fremtidige fordele og ulem- 
per, sådan at de direkte kan sammenlignes med nutidige værdier. Diskonteringsrenten kan 
ikke umiddelbart observeres, og der findes ikke nogen entydigt korrekt metode for, hvordan 
diskonteringsrenten bør fastsættes. 


Ved fastsættelsen af den samfundsøkonomiske diskonteringsrente indgår et hensyn til at 
sikre konsistens mellem henholdsvis den makroøkonomiske planlægning, der er afspejlet i 
Finansministeriets mellemfristede økonomiske planer på den ene side, og samfundsøkono- 
miske vurderinger af konkrete tiltag på den anden side. Hermed sker i udgangspunktet den 
samme grundlæggende afvejning mellem nutid og fremtid ved fastleeggelsen af den overord- 
nede økonomiske politik og ved beslutninger om konkrete politiktiltag taget på baggrund af 
samfundsøkonomiske analyser. 


Den anbefalede samfundsøkonomiske diskonteringsrente følger en faldende profil over tid, jf. 
tabel 4.1." 


Renten er sammensat af den risikofri realrente og et tillæg for systematisk, ikke-diversificer 
bar risiko. Diskonteringsrenten følger over meget lange perioder en faldende profil. Diskonte- 
ringsrenten er således fastsat til 4 pct. i år 0-35, 3 pct. i år 36-70 samt 2 pct. for perioden efter 
70 år.” 





Tabel 4.1 
Den samfundsøkonomiske reale diskonteringsrente 


0-35 år 36-70 år >70 år 


Real diskonteringsrente 4 pct. 3 pct. 2 pct. 





Den anbefalede diskonteringsrente vil fremadrettet blive justeret i nøgletalskataloget på Fi- 
nansministeriets hjemmeside, hvis realrenteforudsætningerne i Finansministeriets mellemfri- 





18 Det bemærkes, at det er muligt at vælge andre år som basisår end projektets opstartsår. Det anbefales dog 
genetelt, at det er året for analysen, der anvendes som basisär, jf. afsnit 4.3. 

19 For enkelthedens skyld anvendes samme diskonteringsrente på tværs af projekter. 

20 Der henvises til Finansministeriets hjemmeside for en uddybende beskrivelse af, hvordan diskonteringsrenten 
til brug for samfundsøkonomiske analyser er bestemt. 

stede fremskrivninger ændres, og når det vurderes, at ændringen er strukturel og dermed af 
længere varighed. 


Det forhold, at diskonteringsrenten er faldende over tid, indebærer, at effekter i fremtiden 
tildeles en højere værdi sammenlignet med situationen med en uændret fast rentesats over 
hele projektperioden. 


Konkret indebærer aftrapningen af diskonteringsrenten over tid, at diskonteringsrenten for en 

effekt, der indtræffer i fx år 50, skal udregnes ved først at anvende en diskonteringsrente på 4 
pct. de første 35 år, og herefter en diskonteringsrente på 3 pct. de efterfølgende 15 år. Hvor- 

dan den faldende diskonteringsrente konkret anvendes i praksis, er illustreret i boks 4.9. 





Boks 4.9 
Beregningseksempel med faldende diskonteringsrente 


Det antages, at et tiltag giver anledning til direkte budgetøkonomiske fordele for 50 mio. kr. realt hvert år i 
100 år (da der er tale om rene budgetøkonomiske gevinster, kan der i dette tilfælde ses bort fra fremskriv- 
ning af gevinsterne med realvæksten i BNP). For at beregne nutidsværdien af fordelene er der behov for at 
tilbagediskontere fordelene til år 0. 





År Beregning Resultat 

0 50 50 mio. kr. 

1 an 48,1 mio. kr. 
50 å 

2 @+004? 46,2 mio. kr. 
50 E 

35 Tror 12,7 mio. kr. 
50 å 

36 12,3 mio. kr. 


1+0,04)3 (1 + 0,03)36-35 


50 
70 4,5 mio. kr. 
1+0,04)* (1 + 0,03)70-35 SL 


50 
71 4,4 mio. kr. 
1 + 0,04)8 - (1 + 0,03)70-35. (1 + 0,02)71-70 sn 








50 
100 2,5 mio. kr. 
1 + 0,04)35 - (1 + 0,03)70-35 - (1 + 0,02)100-70 ee 














Samlet nutidsvaerdi 1.356,3 mio. kr. 








Vejledning i samfundsgkonomiske konsekvensvurderinger - August 2017 


45 


46 


Kapitel 4 Identifikation, kvantificering og værdisætning (trin 2) 


4.8 Beregning af nettonutidsværdi 


Når fordele og ulemper er tilbagediskonteret til en fælles måleenhed med den samfundsøko- 
nomiske diskonteringsrente, kan nutidsvaerdien beregnes. Afvejningen af initiativets fordele 
og ulemper kan herefter ske ved at summere nutidsvaerdien af de aktuelle samt fremtidige 
fordele og ulemper. Denne sum angiver initiativets samfundsøkonomiske nettonutidsværdi. 


Et tiltag er rentabelt, hvis nettonutidsværdien er positiv. Når der er tale om gensidigt udeluk- 
kende tiltag, vil et første udgangspunkt være, at tiltaget med den højeste positive nettonutids- 
værdi kan anbefales, jf. afsnit 5.2. 


Den generelle formel for beregning af nettonutidsværdien (NNV) af tiltagets fordele (B) og 
ulemper (C) i kr. er: 


Hvor rer den samfundsøkonomiske diskonteringsrente”*, og T er tidshorisonten for vurderin- 
gen opdelt i tidsperioder, t, hvor år 0 er startáret. 


Proceduren for beregning af nettonutidsværdien gennem diskontering er illustreret i boks 
4.10. 





21 Renten er i dette tilfælde antaget konstant, hvorfor formlen kun gælder for projekter indenfor 35 år. 

Boks 4.10 
Illustration af beregning af nettonutidsvaerdi 


Antag, vi skal finde nettonutidsvaerdien af et tiltag med en initial investering på 10 mio. kr. og en løbetid på 
tre år. Da investeringen finder sted i år 0, er værdien her allerede opgjort som nutidsværdi. 


Tiltaget forventes i de efterfølgende år (år 1 og år 2) at skabe fordele. Fordelene kan værdisættes til 6 mio. 
kr. i hvert af de pågældende år (i faste priser). 


Med en diskonteringsrente på 4 pct. vil fordelene i år 1 have en nutidsværdi svarende til 5,8 mio. kr. Fordele- 
ne i år to vil have en mindre nutidsværdi, da effekten ligger længere ude i fremtiden. Her er nutidsværdien 
5,5 mio. kr. 


Nutidsværdiberegning 





Mio. kr. Aro Ar1 Ar2 
Ulemper (C) -10,0 El 5 
(1 + 0,04) (1+ 0,04)? 
Fordele (B) 0,0 =e Se 
(1 + 0,04) (1 + 0,04)? 
Summen af B og C -10,0 5,8 515 
Nettonutidsvaerdi 1,3 


Det samlede resultat viser, at tiltaget er rentabelt, da der er ulemper svarende til 10,0 mio. kr. i nutidsværdi, 
mens der er fordele svarende til 11,3 mio. kr. i nutidsværdi. Tiltaget har således en nettonutidsvaerdi på 1,3 
mio. kr., og samfundet vil således få en positiv nettogevinst, hvis tiltaget bliver gennemført. 





I en række tilfælde vil det ikke være nødvendigt at beregne nettonutidsvaerdien eksplicit. Det 
vil fx være tilfældet ved tilskud eller brugerbetaling, hvor baserne antages at vokse proportio- 
nelt med BNP. For sådanne tiltag, der medfører varige løbende effekter, vil det være tilstræk- 
keligt at vurdere nettoværdien for ét år, da en samlet opgørelse af nettonutidsværdien blot vil 
svare til en opskalering af resultatet for dette år. 


Scrapværdi 

Scrapværdien udregnes som realisationsværdien af kapitalapparatet, dvs. dets salgs- eller 
bytteværdi på et givent tidspunkt. Det kan dog være svært at udregne realisationsværdien, da 
der typisk ikke eksisterer en markedspris ved fx salg af større offentlige tiltag. | disse tilfælde 
bør scrapværdien bero på en konkret vurdering. 


Kapitalapparatets scrapværdi vil skulle indgå som et positivt bidrag i cost-benefit analysen, 
enten ved realisation af anlægget eller ved projektets udløb, jf. afsnit 3.3. 


Det bemærkes, at scrapværdien bør vurderes nøje i projekter med en lang tidshorisont. Det 
gælder specielt for projekter, hvor der med stor sandsynlighed vil ske teknologiske fremskridt, 
der gør anlægget utidssvarende ved projektets ophør. Det er således sandsynligt, at scrap- 
værdien ved en række projekter reelt vil vise sig at være nul, idet den teknologiske udvikling 
har overflødiggjort anlægget. 

4.9 Særlige forhold 


Der gælder en række særlige forhold vedrørende EU-tilskud, tværnationale tiltag samt offent- 
lig-private partnerskaber, OPP, der skal tages højde for i den samfundsøkonomiske vurde- 
ring. 


Håndtering af EU-tilskud 

Ved tiltag, hvor EU-tilskud indgår som en del af finansieringen, skal selve tilskuddets karakter 
vurderes, før det er muligt at afgøre, hvordan tilskuddet skal behandles i den samfundsøko- 
nomiske analyse. 


Er tilskuddet projektspecifikt og uafhængig af andre EU-tilskud til Danmark, er der ingen 
umiddelbar alternativomkostning forbundet med at binde midlerne til tiltaget. Tilskuddet bør 
derfor indgå som et positivt finansieringselement i analysen. Dvs. det modregnes i projektets 
omkostninger. Det er således afgørende, om EU-tilskuddet er øremærket til danske formål 
eller ej. 


Hvis et eventuelt tilskud omvendt vil komme andre danske projekter til gode, såfremt det 
opstillede tiltag ikke gennemføres, så bør tilskuddet ikke indgå som et selvstændigt finansie- 
ringselement i analysen. Det skyldes, at der findes alternative danske anvendelsesmulighe- 
der for EU-tilskuddet, og derfor er der alternativomkostninger forbundet med at anvende 
midlerne til det pågældende tiltag. 


Tværnationale tiltag 

Vejledningens retningslinjer gælder også for projekter med tværnationalfinansiering. Det 
anbefales derfor, at det fremgår af analysen, hvordan fordele og ulemper, herunder omkost- 
ninger, påvirker danske borgere og staten, så det er muligt at vurdere tiltagets hensigtsmæs- 
sighed set fra et dansk perspektiv. 


I tillæg hertil bør der udarbejdes en finansieringsoversigt, der viser henholdsvis den danske 
og den internationale finansiering. 


opp 
Offentlig-private-partnerskaber (OPP) kan være en alternativ måde til at opnå formålet. Det 
kan gælde i forhold til at finansiere, etablere og/eller organisere driften af et tiltag. Den sam- 
fundsøkonomiske vurdering af et tiltag med OPP vil skulle tilpasses, så vilkårene for partner- 
skabet indgår i analysen. 


Vejledningens anbefalinger vil i øvrigt gælde.” 


Den samlede vurdering bør suppleres med en finansieringsoversigt, der viser henholdsvis 
den statslige og den private finansiering. 





22 Der henvises endvidere til Konkurrence- og Forbrugerstyrelsen for yderligere vejledning om offentlig-private 
partnerskaber. 

I forbindelse med behandlingen af risiko bør analysen ligeledes konkret forholde sig til, hvor- 
dan risikoen er fordelt mellem det offentlige og de involverede private aktører, såfremt dette 
er muligt at vurdere. 


4.10 Nøgletal 


Finansministeriet fastsætter en række generelle nøgletal, som gælder på tværs af alle politik- 
områder. Nøgletallene offentliggøres i et nøgletalskatalog, som fastlægger: 


e Forventninger til de langsigtede reale vækstrater i BNP pr. indbygger samt nettoprisudvik- 
ling og lønudvikling på langt sigt. Y 

e Standard for værdisætning af CO>-ækvivalenter 

e Standard for værdisætning af tabte leveår og statistiske liv. 

e Diskonteringsrenten. 

e Nettoafgiftsfaktoren. 

e Den generelle skatteforvridningsfaktor. 


Nogletalskataloget offentliggøres pa www.fm.dk. Finansministeriet vil løbende opdatere 
nggletalskataloget, sa nøgletallene kan justeres som folge af ny viden og nye vurderinger. 


Ud over de generelle nøgletal fra nøgletalskataloget findes der en række supplerende nøgle- 
tal, som kan være nødvendige for at kunne gennemføre en samfundsgkonomisk analyse af 
ressortspecifikke tiltag, fx værdisætning af tidsbesparelser eller eksterne enhedsomkostnin- 
ger ved forskellige former for luftforurening. Der henvises säledes til andre ressortministerier 
mv. for oplysninger om gældende ressortspecifikke nøgletal.” 


Det skal bemærkes, at beregningspriserne for arbejdskraft altid skal være løn inkl. skatter og 
arbejdsgiverafgifter. 





23 Med langt sigt menes der efter den opgjorte fremskrivning i konvergensprogrammet. 
24 Se blandt andet Transportøkonomisk enhedspriser, Samfundsokonomiske beregningsforudsætninger for 
energipriser og emissioner og Vejledning i samfundsøkonomiske analyser på energiområdet. 

Kapitel 5 


5. Analyse og pr&sentation af 
resultater (trin 3) 





Når effekterne ved de enkelte tiltag er identificeret, kvantificeret og værdisat, kan trin 3 igang- 
sættes. Her analyseres og præsenteres tiltagenes effekter i en samlet analyse. 


Præsentationen af resultaterne bør indeholde: 


e (Afsnit 5.1) Et konsekvensskema med værdisætning af tiltagenes enkelte effekter 
over tid. 

e (Afsnit 5.2) En evaluering og sammenligning af de forskellige tiltags rentabilitet, herunder 
en præsentation af deres nettonutidsværdi. 

e (Afsnit 5.3) Evaluering af ikke-vaerdisatte konsekvenser. 

e (Afsnit 5.4) Følsomhedsanalyser af tiltagenes rentabilitet. 

e (Afsnit 5.5) Supplerende analyser. 


I det følgende beskrives hvert af de ovenstående punkter. 


5.1 Opstil konsekvensskema 


For at anskueliggøre de samlede fordele og ulemper samt deres fordeling over tid anbefales 
det at præsentere et samlet skema med de værdisatte effekter. Det anbefales at tage ud- 
gangspunkt i det konsekvensskema, der er udarbejdet i forbindelse med identifikation, kvanti- 
ficering og værdisætning af effekter, jf. boks 4.1. 


I forbindelse med vurderingen af rentabiliteten kan konsekvensskemaet hjælpe til at identifi- 
cere de væsentligste komponenter i beregningen af tiltagets rentabilitet. Konsekvensskemaet 
vil derfor fungere som ramme for både beregningen af tiltagets rentabilitet og til at identificere 
de steder, hvor potentielle følsomhedsanalyser senere kan foretages. 


5.2 Evaluer og sammenlign 


De forskellige opstillede projektalternativer skal evalueres og sammenlignes med hinanden, 
sådan at det for beslutningstageren bliver muligt at vælge den bedste løsning på det opstille- 
de problem. 

Nedenfor oplistes en række evalueringsredskaber, der kan anvendes til at vælge det bedste 
projekt blandt de opstillede alternativer. Det anses som god praksis, i det omfang det er 
muligt, at anvende alle de oplistede redskaber i forbindelse med evalueringen af et projekt. 


Det kan herudover, i det omfang gevinsterne og omkostningerne fordeler sig nogenlunde 
jævnt over tiltagets tidshorisont, også være hensigtsmæssigt at fremhæve de annuiserede 
årlige gevinster og omkostninger. 


Nettonutidsværdi 

Den umiddelbare beslutningsregel, der kan anvendes i valget mellem forskellige, gensidigt 
udelukkende alternativer er, at det alternativ, der har den højeste nettonutidsværdi, kan anbe- 
fales. Nettonutidsværdien afspejler netop den samlede samfundsafvejning mellem projektets 
fordele og ulemper, jf. afsnit 4.8. 


Nutidsværdievalueringen tager ikke højde for, at de offentlige udgifter skal afholdes indenfor 
besluttede overordnede rammer. 


Intern rente 

Den interne rente angiver det årlige samfundsøkonomiske afkast af investeringen og repræ- 
senterer den rente, hvor nettonutidsværdien præcis bliver nul. Den interne rente, r*, er givet 
ved at opfylde følgende: 


T 
B; — Ci 
= 
(tr) 


hvor tiltagets fordele (B) og ulemper (C) er opgjort i kr. 


Hvis den interne rente er højere end den anvendte diskonteringsrente, er projektet oftest 
rentabel. Samtidig gælder, at desto højere den interne rente er over diskonteringsrenten”, 
desto mere attraktivt vil projektet som udgangspunkt være. Det skal dog bemærkes, at dis- 
konteringsrenten er trinvis faldende over tid, men som hovedregel kan der benyttes et alter- 
nativt afkast på 4 pct. 


Ligesom med nettonutidsværdien tages der dog heller ikke med den interne rente højde for, 
at de offentlige projekter skal holdes inden for en fast udgiftsramme. 


Der er tilfælde, hvor den interne rente ikke kan opgøres, eller hvor den ikke er retvisende for 
det samfundsøkonomiske afkast af investeringen. Det er fx ikke muligt at beregne en intern 
rente for tiltag, hvor gevinsterne overstiger omkostningerne allerede fra det første år. Tilsva- 
rende kan den interne rente være misvisende, hvis summen af gevinster og omkostninger 
ikke udvikler sig stabilt, men svinger mellem positive og negative værdier de enkelte år. I 
dette tilfælde vil der kunne opstå flere interne renter. 





25 Da diskonteringsrenten er faldende, kan der være tilfælde, hvor den interne rente er lavere end 4 pct., men hvor 
projektet alligevel har en positiv nettonutidsværdi. 





Vejledning i samfundsøkonomiske konsekvensvurderinger - August 2017 


Kapitel 5 Analyse og præsentation af resultater (trin 3) 


Den interne rente giver ikke nødvendigvis en retvisende rangordning af tiltag, hvorfor det er 
vigtigt, at den interne rente ikke stär alene som evalueringskriterium. 


Afkastratio 

Afkastratioen kan være nyttig til at vælge mellem forskellige offentlige projekter inden for en 
samlede udgiftsramme med knappe ressourcer. Særligt er dette et relevant projektevalue- 
ringsredskab, når de analyserede alternativer har forskellige investeringsniveauer, da det i så 
fald kan være relevant at kigge på det afkast, som det offentlige får per investeret krone. 


Det anbefales således at supplere nettonutidsværdien med en afkastratio mellem nettonu- 
tidsværdien og nutidsværdien af nettoinvesteringsbehovet. På denne måde opnås en opgjort 
gevinst pr. investeret krone: 


NNV 
Afkastratio = —————— 
Investering 
I de fleste tilfælde vil det være relevant at opgøre afkastratioen med udgangspunkt i det 
offentlige nettoinvesteringsbehov. Nettoinvesteringen henviser sáledes til, at der báde skal 
medregnes tx tilskudsudgifter, øgede afgiftsindtægter mv. 


Det kan også i en række tilfælde være hensigtsmæssigt at beregne den gennemsnitlige 
nettonutidsværdi pr. berørt person. På den måde kan nettonutidsværdien oversættes til et 
mere håndgribeligt tal. Det kan fx være beregning af nettogevinsten pr. besøgende ved opret- 
telse af en nationalpark eller nettogevinsten pr. bilist af transportprojekter, der forbedrer frem- 
kommeligheden. 


Afkastratioen er et nyttigt supplement til nettonutidsværdien for beslutningstagere, da det 
giver dem mulighed for at vælge det projekt, der giver det maksimale afkast pr. investeret 
krone, jf. boks 5.1. 

Boks 5.1 
Illustration af afkastratio som prioriteringsværktøj, når tiltag har forskellige 
investeringsniveauer 


Der betragtes to alternative tiltag, som begge løber over samme investeringsperiode. Det ene tiltag indebæ- 
rer renovering af et eksisterende, utidssvarende hospital, mens det alternative tiltag er at lukke det eksiste- 
rende hospital og i stedet etablere et helt nyt. Renoveringen af det eksisterende hospital koster 150 mio. kr., 
og etableringen af det nye hospital koster 3 mia. kr. Det antages, at nettonutidsvaerdien ved at renovere det 
eksisterende hospital er 1,5 mio. kr., mens nettonutidsvaerdien ved at etablere det nye hospital er 3 mio. kr. 


Begge projekter er samfundsøkonomisk rentable projekter, da de begge resulterer i en positiv 
nettonutidsværdi. | evalueringen af, hvilket af de to projekter der her bør vælges, vil brugen af 
nettonutidsværdimetoden pege på, at det er det nye hospital, der er den bedste investering, da denne 
investering har den største nettonutidsværdi. 


De to betragtede alternative tiltag har dog forskellige investeringsniveauer, hvorfor det er relevant også at 
inddrage afkastrationen som prioriteringsværktøj i det endelige valg af projekt. En beregning af tiltagenes 
afkastratio viser forskellen i rentabilitet. Det nye hospital har en afkastratio på 0,1 pct., mens renoveringen 
har en afkastratio på 1 pct., dvs. 10 gange højere end projektet med det nye hospital. Når afkastratioen for 
begge projekter således anvendes som prioriteringsværktøj, er renoveringen det tiltag, der har den højeste 
rentabilitet. 





Skyggepriser 

Skyggeprisen angiver den samfundsøkonomiske omkostning, der er ved en reduktion i fx 
CO>-udledningen ved et givet tiltag. Skyggeprisen kan således betragtes som den marginale 
pris, samfundet skal betale for at reducere/modtage en enhed af et givent gode/tjeneste. 


Eksempelvis udregnes skyggeprisen ved en reduktion af CO2-udledningen ved at summere 
de samfundsøkonomiske gevinster og omkostninger (målt i kroner), undtagen gevinsten ved 
CO;-reduktionen, og dividere resultatet med CO2-reduktion (målt i eneheder). På den made 
er det muligt at sammenligne forskellige skyggepriser på forskellige tiltag og pege på det 
tiltag, der ud fra et samfundsøkonomisk perspektiv er mest omkostningseffektivt. 


I tilfælde, hvor skyggeprisen måtte være negativ, vil der være et samfundsøkonomisk over- 
skud ved at gennemføre tiltaget, uanset effekten pá fx CO2. 


Skyggepriser anvendes ofte i de tilfælde, hvor der på forhånd er angivet en målsætning, og 
hvor den samfundsøkonomiske analyse hovedsageligt benyttes til at afklare, hvilke tiltag der 
kan nå målsætningen med de laveste omkostninger (cost-effectiveness analyse). 


5.3 Evaluering af ikke-værdisatte konsekvenser 


Hvis projektet indeholder konsekvenser, der ikke kan værdisættes, vil disse konsekvenser 
ikke indgå i beregningen af ovenstående evalueringsredskaber. De ikke-værdisatte konse- 
kvenser kan dog være væsentlige for projektet, og der bør derfor redegøres kvalitativt for 
effekterne, så de kan indgå i den endelige evaluering og beslutning. 

I forlængelse heraf kan det være relevant at opgøre en økonomisk "break even’-veerdi. Break 
even-vaerdien beregnes som den vaerdi, de ikke-vaerdisatte fordele skal have, for at nutids- 
værdien af tiltaget bliver nul, og tiltagets fordele og ulemper dermed balancerer. Denne frem- 
gangsmåde giver beslutningstagerne information om, hvor stor en økonomisk værdi de ikke- 
værdisatte fordele skal have, for at tiltaget er samfundsøkonomisk rentabelt. Beslutningsta- 
gerne kan dermed sammenligne break even-værdien med deres egen betalingsvillighed for 
den ikke-værdisatte effekt, og på denne måde kan de ikke-værdisatte effekter indgå i den 
endelige evaluering af projektet. Break even-værdien bør opgøres på en forståelig måde, 
som fx fordel pr. år, fordel pr. person eller fordel pr. km?. 


5.4 Følsomhedsanalyser 


Der er usikkerhed og risiko forbundet med alle projekter. 


Risikoen opstår blandt andet som følge af, at der findes flere mulige fremtidige udfald, og at 
det ikke på forhånd er muligt med sikkerhed at forudsige, hvilket udfald vi ender i. Som et 
eksempel på dette vil der fx være en række forskellige risikoelementer knyttet til etableringen 
af en bro. Her kan anlægsarbejdet af broen blive påvirket af uforudsete jordbundsforhold eller 
af vejret, mens de forventede gevinster i form af blandt andet tidsbesparelser for trafikanter, 
der anvender broen, vil afhænge af trafikudviklingen, som kan være svær at forudse, da den 
som regel afhænger af usikre prognoser. I forbindelse med planlægningen og vurderingen af 
et sådant projekt vil det derfor ikke være muligt at fastlægge værdien af disse størrelser med 
fuldstændig sikkerhed. 


De fundne konsekvenser i den samfundsøkonomiske beregning er netop baseret på skønne- 
de værdier og beregningspriser, hvis fastsættelse er behæftet med usikkerhed. Prognoser er 
fx usikre, fordi de berører forhold i fremtiden, der ikke er sikker viden om. Beregningspriser 
kan være usikre, hvis de er fastsat på baggrund af værdiansættelse af goder, der ikke umid- 
delbart har en markedsværdi, eller hvor fastsættelsen ikke direkte kan udledes af aktørernes 
markedsadfærd. 


Det vil være relevant at undersøge, hvilken betydning værdien af den skønnede prognose 
eller beregningspris har for vurderingen af projektets samfundsøkonomiske konsekvens. 


Der bør således foretages følsomhedsanalyser for at klarlægge, hvilken betydning værdien af 
givne variable har for det samlede udfald af den samfundsøkonomiske konsekvensbereg- 
ning. Følsomhedsanalyser er særligt vigtige i de tilfælde, hvor det vurderes, at usikkerheden 
knyttet til de beregnede konsekvenser er betydelig, og bør i disse tilfælde også indgå som et 
væsentligt element i selve evalueringen og valget af det endelige tiltag/projekt. For sådanne 
tiltag/projekter er det således vigtigt at være påpasselig med at lade evalueringsværktøjer 
som nettonutidsværdien, den interne rente og afkastratioen stå alene som beslutningskriteri- 
um. 


Der kan opstilles tre trin, der kan følges i en følsomhedsanalyse. Det vil variere fra projekt til 
projekt, hvor mange af de tre trin der behøver at blive gennemført. Trin 1 bør dog altid gen- 
nemføres. 

Trin 1: Undersøg, hvilke inputvariable der især påvirker resultatet. 

Trin 2: Gennemfør simple best case- og worst case-beregninger. 

Trin 3: Gennemfør evt. Monte Carlo-simulering, hvor der opstilles sandsynlighedsvurdering 
for projektets resultat. 


Undersøg, hvilke parametre der især påvirker resultatet 
Følsomhedsanalyserne bør fokusere på de parametre, der har en væsentlig effekt på netto- 
nutidsværdien, og de elementer, der vurderes særligt usikre. En følsomhedsanalyse bidrager 
med meget lidt, hvis alle parametre mekanisk tilegnes høje eller lave værdier. Det tidligere 
opstillede konsekvensskema kan her være en hjælp til at identificere relevante variable, der 
kan underlægges en følsomhedsanalyse. 


Ved forsøgsvis at tilegne høje eller lave værdier til de parametre, der indgår i den samfunds- 
økonomiske analyse, fås et indblik i, om nettonutidsværdien påvirkes meget eller lidt af ud- 
svingene i skønnene. Hvis nettonutidsværdien er upåvirket, har værdien af den pågældende 
prognose eller beregningspris ingen betydning for analysens resultater. Har udsvingene 
derimod en væsentlig effekt på nettonutidsværdien, skal den anvendte værdi undersøges. 


Normalt udføres følsomhedsanalyser oftest som partielle analyser, hvor én parameterværdi 
tillades at variere, mens alle andre parameterværdier holdes konstant. I tilfælde af at et ud- 
fald afhænger kritisk af andre udfald, eller der på anden måde er samvariation mellem para- 
metrene, vil det være relevant at fokusere på disse. Det kunne fx være i forhold til indtægter 
fra brotakster, som er betingede af, at broen er bygget færdig på det forudsatte tidspunkt. Det 
anbefales her, at parametrene ikke behandles hver for sig, men at viden om samvariationen 
udnyttes systematisk i forbindelse med følsomhedsanalysen. 


Ud over at følsomhedsanalyser bør udarbejdes for usikre prognoser og parameterværdier i 
projektet, bør de også udføres for forskellige værdier af konsekvenser, der ikke tager ud- 
gangspunkt i markedsbaserede priser. Dette gælder blandt andet værdisætningen af tid, 
luftforurening, ulykker m.m., som er behæftet med stor usikkerhed. 


Gennemfør simple best case- og worst case-beregninger 

Det skal nøje overvejes, om der kan opstå ændrede forudsætninger, der fuldstændig kan 
ændre grundlaget for den samfundsøkonomiske analyse. Dette kan fx være i forhold til nye 
teknologigennembrud, der kan gøre et projekt urentabelt. Det er blandt andet relevant at 
overveje betydningen af markant ændrede forudsætninger, når der indgår høje irreversible 
investeringer i et projekt, idet omkostningerne i projektet derved ikke kan tilpasses den nye 
udvikling. 


For at illustrere betydningen af markante ændringer i forudsætningerne bør der dog gennem- 
føres simple worst case- og best case-beregninger, hvor henholdsvis de dårligste og de 
bedste parameterværdier anvendes inden for et 95 pct. konfidensinterval.? Disse beregnin- 
ger kan give et indtryk af den maksimale variation i nettonutidsværdien. Worst case’ og 'best 





26 Der vil være tilfælde, hvor det ikke umiddelbart er muligt at opstille et konfinsinterval. I disse tilfælde anbefales 
det at lave vurdering af parameterens bedst og dårligst tænkelige udsving og angive dette i stedet. 

case’ vil dog sjældent være sandsynlige hændelser for tiltag, hvor parameterværdierne er 
uafhængige af hinanden. Analysens afrapportering bør derfor anføre dette. 


Monte Carlo-analyser 

På større projekter, og når der er tale om en række projektspecifikke risici (herunder især, 
hvis der er samvariation mellem risici), anbefales det, såfremt det vurderes at kunne medføre 
reel information, at foretage såkaldte Monte Carlo følsomhedsanalyser. 


En Monte Carlo-analyse kan skabe en sandsynlighedsfordeling over de mulige nettonutids- 
værdier ved at behandle parameterudfaldene som stokastiske udtrækninger fra sandsynlig- 
hedsfordelinger under hensyntagen til evt. samvariation. Dermed kan fx fås sandsynligheden 
for, at et tiltag har en positiv nutidsværdi. 


Første skridt i en Monto Carlo-analyse er at identificere sandsynlighedsfordelingen for alle de 
væsentlige, usikre kvantitative antagelser i projektet. Hvis der ikke eksisterer teoretiske eller 
empiriske anbefalinger af valget af sandsynlighedsfordeling, synes det rimeligt at antage en 
normalfordeling. Hvis der er samvariation mellem parametrene, skal dette indbygges i Monte 
Carlo-analysen. 


Dernæst trækkes for hver parameter en værdi fra den pågældende parameters specificerede 
sandsynlighedsfordeling””. Det fundne sæt af parameterværdier anvendes så til at beregne 
projektets nettonutidsværdi. Denne stokastiske udtrækning af værdier og beregning af netto- 
nutidsværdien gennemføres et stort antal gange, så der opnås et stort antal beregnede net- 
tonutidsværdier, der kan grupperes i intervaller, præsenteres grafisk og bruges til at produce- 
re et estimat af sandsynlighedsfordelingen for nettonutidsværdien. 


Desto flere sæt parameterværdier, der genereres på denne måde, desto mere korrekt vil 
billedet blive af den sande fordeling af nettonutidsværdier. 


5.5 Supplerende analyser 


Den samfundsøkonomiske konsekvensanalyse udgør et centralt element i beslutningsgrund- 
laget for større tiltag. Dette skal ses ud fra hensynet til, at samfundets ressourcer er knappe, 
hvorfor det er ønskværdigt at stræbe efter den mest optimale anvendelse. Det er derfor nød- 
vendigt at prioritere ressourcerne inden for og på tværs af politikområder. Hovedfokus i ana- 
lysen er at afgøre, om tiltagene er rentable eller alternativt omkostningseffektive ved cost- 
effectiveness analyser. 


Rentabilitet eller omkostningseffektivitet er imidlertid ikke tilstrækkeligt til alene at kunne 
vurdere de samlede konsekvenser ved at gennemføre et tiltag. For at få et tilstrækkeligt 
beslutningsgrundlag anbefales det derfor, at den samfundsøkonomiske konsekvensanalyse 
suppleres med analyser, der ikke relaterer sig til rentabiliteten. 





27 Igen skal der tages højde for evt. samvariation. 

Kapitel 5 Analyse og præsentation af resultater (trin 3) 


Behovet for supplerende analyser vil afhænge af det konkrete tiltags omfang og øvrige karak- 
teristika og vil derfor variere fra projekt til projekt. Mälet vil dog altid vaere at give beslutnings- 
tagere det bedst mulige grundlag at træffe beslutninger på. 


Det bemærkes, at der altid vil være behov for at bestemme de statsfinansielle konsekvenser 
af tiltaget. Her skal både de direkte, umiddelbare effekter samt effekterne inklusive tilbageløb 
og adfærd opgøres, jf. afsnit 4.4. 


Derudover bemærkes det, at hvis et tiltag skal gennemføres, vil det være nødvendigt, at det 
sker inden for rammerne af den mellem- og langsigtede økonomiske planlægning. En over- 
sigt over de statslige budgetvirkninger over tid gør det således muligt at se tiltaget i sammen- 
hæng med en prioritering af de samlede offentlige udgifter. 


På samme måde er det vigtigt at opgøre eventuelle fordelingsmæssige konsekvenser på 
tværs af personer, sociale klasser befolkningsgrupper mv. som følge af et givent tiltag. Det 
skal navnligt ses i lyset af forslag med skattefinansiering, hvor det antages, at offentlige mer- 
udgifter finansieres med bred baserede skatter på forbrug og indkomst. Med et skattefinan- 
sieret tiltag, der fx øger indkomsten for folk med i forvejen høje indkomster, vil det dermed 
være en fordelingseffekt. 


Af potentielle supplerende analyser til den samfundsøkonomiske konsekvensanalyse kan 
nedenstående blandt andet nævnes. 


e Kort- og langsigtede budgetøkonomiske effekter for erhvervsliv, husholdninger mv. 
e Fordelingseffekter, bade for specifikke befolkningsgrupper og på regionalt niveau. 
e Konkurrencemeessige virkninger. 

e Etiske konsekvenser. 

e Vurdering af tiltaget/projektet set i forhold til retsprincipper. 

e Eventuelle effekter på alternative tiltag. 

e Ikke værdisatte miljøvirkninger. 


Det anbefales som oftest, at der udarbejdes en supplerende analyse, hvor tiltagets budget- 
virkninger for erhverv, husholdninger mv. fremgår eksplicit. 


I ganske få tilfælde kan det også ved større tiltag være relevant at gennemføre en suppleren- 
de analyse af tiltagets konjunkturvirkninger. På den baggrund vil det være muligt at sætte 
forslagets efterspørgselsvirkninger ind i den aktuelle og forventede konjunktursituation. Store 
initiale investeringer vil fx øge efterspørgslen på kort sigt, hvilket kan være en fordel i lavkon- 
junkturer, men omvendt en ulempe i forbindelse med en højkonjunktur. Ofte vil projektets 
tidshorisont dog være meget længere end tidshorisonten i konjunkturpolitikken, hvorfor det 
sjældent bør influere i de samfundsøkonomiske analyser. 

